Skandal na skupštini Interpola: Član delegacije iz Prištine nasrnuo na predstavnika iz Srbije - Jutarnji GLASnik\nSkandal na skupštini Interpola: Član delegacije iz Prištine nasrnuo na predstavnika iz Srbije\nDUBAI: Potpredsednik Vlade Srbije i ministar unutrašnjih poslova Nebojša Stefanović izjavio je danas da je sam početak sednice Generalne skupštine obeležilo neprincipijelno ponašanje Generalnog sekretarijata Interpola.\nFoto: Israel National Newa\nPrvi dan zasedanja Generalne skupštine Interpola u Dubaiju obeležio je niz skandala i brojna kršenja propisa rada ove međunarodne policijske organizacije, kao i brojne provokacije prištinske delegacije na račun predstavnika Ministarstva unutrašnjih poslova Republike Srbije, nezvanično saznaje „Blic“.\nKako nezvanično saznajemo, na zasedanju Generalne skupštine Interpola predstavnici Prištine su sve vreme slikali srpsku delegaciju i dobacivali im. Provokacija je bilo kako u sali, tako i ispred u toku pauze.\nPrema nezvaničnim informacijama došlo je i do napada, kada je član prištinske delegacije, koji se predstavio kao novinar, nasrnuo na jednog člana tima iz Srbije.\n– I pored protivljenja većeg broja država članica i naravno Republike Srbije da se pitanje prijema takozvanog „Kosova“ uopšte nađe na dnevnom redu, doneta je odluka da ova tačka ostane i da se o njoj glasa. Nažalost, iako smo više puta upozoravali da je time ugroženo međunarodno pravo, ovakva odluka pokazuje da Korelova rezolucija koju je usvojila Generalna skupština prethodne godine u Pekingu ostaje samo mrtvo slovo na papiru – naglasio je Stefanović u saopštenju MUP.\n– Republika Srbija nastavlja da, zajedno sa svojim partnerima, lobira i da radi na tome da odluka o eventualnom prijemu tzv. „Kosova“ ne prođe na samom glasanju u utorak. Ne predajemo se i borićemo se svim silama do kraja. Nadam se da ćemo, zajedno sa zemljama koje pomažu Srbiji, uspeti da pokažemo da glasanje za prijem takozvanog „Kosova“ u Interpol predstavlja potpunu politizaciju ove policijske organizacije što je potpuno štetno, ne samo za međunarodno pravo, već i sve buduće policijske operacije – naglasio je ministar Stefanović.\nTakođe, poptuno mimo procedura Generalni sekretarijat Interpola preuzeo je predsedavanje 87. zasedanjem Generalne skupštine, a generalni sekretar Jirgen Štok je u svom uvodnom obraćanju najviše pažnje posvetio ostavci doskorašnjeg predsednika Interpola Meng Hongveja.\nNaime, umesto da Južnokorejanac Kim Dzong Jang vodi sednicu Generalne skupštine, što je bio isključivo njegov zadatak, on je reč predao savetnici za pravna pitanja Amerikanki Meri Rodrigez koja je na svoju ruku tumačila prigovore zemalja, uključujući i prigovore Srbije, koje su iznele primedbe na program rada ovogodišnje Generalne skupštine.\nGeneralni sekretar Jirgen Štok je, u nameri da isprovocira Kinu, naširoko pričao o slučaju Menga gde je do detalja opisivao svoje viđenje njegovog nestanka, kao i šta je sve njegova supruga govorila u medijima.\nGeneralna skupština INTERPOL-a počela je danas u Dubaiju i na njoj učestvuje gotovo 1.000 zvaničnih predstavnika iz 173 zemlje, objavljeno je na sajtu te organizacije.\nMeđu učesnicima je i ministar unutrašnjih poslova Srbije Nebojša Stefanović.\nNa četvorodnevnoj konferenciji biće razmatrani i zahtevi Kiribatija i Vanuatua, koje su članice UN, kao i takozvanog Kosova za prijem u članstvo INTERPOL-a.\nMeđu učesnicima je 85 šefova policija i 40 ministara.\nTema ovogodišnje 87. Generalne skupštine je uloga policije u eri informatike. Na konferenciji će biti razmatrano kako će tehnologija promeniti pretnje u budućnosti i kako je službe bezbednosti mogu koristiti da odgovore na te izazove.\nStefanović otkriva plan protiv Srbije na sednici Interpola: „Zbuniti sve“\nPriština za 100 odsto povećala takse na srpsku robu\nVučić o deklaraciji SPC: Svi govore o svetoj zemlji, samo niko neće na tu svetu zemlju da ide da živi\nTagged GENERALNA SKUPŠTINA, incident, INTERPOL, PRIŠTINA, SRBIJA


Lučani: Skupština usvojila izveštaj o izvršenju i prvi rebalans budžet – Info LIGA\nU Lučanima je danas održana sednica Skupštine opštine na kojoj je usvojen izveštaj o izvršenju budžeta opštine Lučani za period januar – jun 2021.godine. Ukupni prihodi u ovom periodu iznose 350 miliona dinara, što je u odnosu na isti period prošle godine više za oko 25 miliona ili 7,6 odsto. U šestomesečnim prihodima budžeta najveće učešće imaju prihodi od poreza na zarade oko 135 miliona, prihodi od transfera u iznosu od 83 miliona, dok se od poreza na imovinu građana, komunalnih taksi za isticanje firmi i prihoda od prodaje dobara i usluga, u budžet slilo oko 113 miliona dinara.\nUkupno izvršeni šestomesečni rashodi i izdaci iznose 337 miliona dinara i to: 57 miliona za kapitalno održavanje objekata, 54 miliona za zarade budžetskih korisnika (škole, predškolske ustanove, Kulturni centar, biblioteka, Turistička organizacija, pravobranilaštvo i organe opštine), 38 miliona za usluge održavanja puteva, 17 miliona za održavanje javnih površina, 13.5 miliona subvencija za poljoprivredu, 10 miliona za javnu rasvetu u mesnim zajednicama, 8.5 miliona za prevoz učenika, 19 miliona za upravljanje otpadom, 7.5 miliona za izgradnju akumulacije „Svračkovo“, 6.5 miliona za podršku sportskim organizacijama, 24.5 miliona za osnovno obrazovanje, 10 miliona za srednje obrazovanje, 4.7 miliona za biblioteku, 10 miliona za Kulturni centar, 12.5 miliona Turističkoj organizaciji, 12 miliona za rekonstrukciju sportskog centra u Guči, 1.2 miliona za mesne zajednice, 10 miliona preduzeću „Putevi“ i „Ratko Mitrović“ za kapitalne radove na saobraćajnoj infrastrukturi, 10 miliona za socijalnu zaštitu, 3.5 miliona crkvenim zajednicama.\nOdbornici su na 24. skupštinskom zasedanju razmatrali i usvojili predlog odluke o izmenama i dopunama odluke o budžetu opštine za 2021. godinu. Razlog za rebalans budžeta je preraspodela sredstava u iznosu od oko 40 miliona dinara i to: verske zajednice dodatnih 4,5 miliona za završetak radova na crkvama u Lučanima, Velesu i Donjoj Kravarici, za završetak sportske hale u Lučanima 12 miliona dinara, za otkup zemljišta za bedem 5,5 miliona, 7,5 miliona za vodovod u MZ Lisice, dodatnih pet miliona za JP „Dragačevo putevi“, dva miliona JKP „Komunalac“ Lučani i 4,5 miliona za izgradnju nove zgrade Mesne zajednice Đerać.\nNa sednici je usvojena i odluka da se trećem i svakom narednom detetu u porodici, školskog uzrasta do osmog razreda, omogući besplatna kuhinja. Za ostvarivanje ovog prava Centru za socijalni rad treba dostaviti izvod iz knjige rođenih i potvrdu da su redovni učenici. Usvojene su i izmene pravilnika za ostvarivanje prava na finansijsku pomoć da biomedicinski potpomognutu oplodnju gde je za ovu pomoć starosna granica žena do 47 godina života.\nOdbornici su usvojili i predlog odluke o rashodima za usluge socijalne zaštite koja se odnosi na decu sa posebnim potrebama za koju je angažovano 13 ličnih pratilaca a u okviru projekta koji svake godine, zajedno sa lokalnom samoupravom finansira i nadležno ministarstvo. Za realizaciju ovog projekta ukupno je potrebno 4,8 miliona dinara, od čega država finansira 1,9 miliona, dok se iz budžeta izdvaja 2.9 miliona dinara.\nU izveštaju o radu JP „Rzav“ Arilje navodi se da je ovo javno preduzeće za šest meseci isporučilo osam miliona kubika vode njenim korisnicima, gradu Čačak i opštinama Gornji Milanovac, Arilje, Lučani i Požega i ostvarilo prihod od 143 miliona dinara. Poslovni rashodi za prvih šest meseci su oko 149 miliona i preduzeće trenutno beleži gubitak od šest miliona dinara. Inače, ovo javno preduzeće se suočava sa smanjenom količinom vode koja se isporučuje, zbog konstantnog nedostatka voda u reci Rzav kao i izuzetno nepovoljnih vremenskih uslova, visokih temperatura i izostanka kiše.\nNa 24.sednici SO Lučani usvojena je i odluka o mreži predškolskih ustanova, donet program korišćenja sredstava za unapređenje životne sredine, usvojeni su izveštaji o radu Opštinske uprave i Turističke organizacije „Dragačevo“ , kao i odluka o pribavljanju nepokretnosti u javnu svojinu opštine Lučani.\nMladić bez znakova života pronađen nadomak kuće u snegu\nNext story Zbog radova sutra tri sata bez saobraćaja na putu Pridvorica – Devići\nPrevious story Ivanjička fabrika Proleter u problemu: “Ako se nastavi ovako sa bolovanjima nećemo opstati“


Tramp zabrinut da bi izbori mogli da budu namešteni\nUtorak , 2016-08-02 | 10:53:28\nRepublikanski predsednički kandidat Donald Tramp izrazio je zabrinutost da bi predsednički izbori u SAD mogli da budu "namešteni".\nAgencija AP navodi da je ova tvrdnja jednog savremenog predsedničkog kandidata bez presedana i da je nije potkrepio dokazima, ocenjujući da bi takav komentar mogao da predstavlja izazov za samu suštinu fer demokratskog procesa.\n"Moram da budem iskren, bojim se da će izbori biti namešteni", rekao je republikanski predsednički kandidat na skupu u Kolambusu u Ohaju.\nTramp je dodao da sve češće čuje da predsednički izbori možda neće biti sprovedeni na fer način, ne navodeći medjutim detalje.\nOn je ranije naveo da su demokrate promenile sistem izbora za kandidata stranke kako bi Hilari Klinton mogla da pobedi Bernija Sandersa.\nAP navodi da je nekadašnja državna sekretarka Hilari Klinton dobila 3,7 miliona glasova više od Bernija Sandersa i da je imala znatno veću podršku delegata 1. marta.\nBiznismen i milijarder Donald Tramp, koji je poznat po teorijama zavere, medju kojima su tvrdnja da američki predsednik Barak Obama nije rodjen u Sjedinjenim Američkim Državama, kao i da je otac senatora Teda Kruza povezan s Lijem Harvijem Osvaldom, ubicom predsednika SAD Džona Kenedija, takodje je govorio da će mu republikanska nominacija biti ukradena.\nTramp je za televiziju Foks rekao da "8. novembra treba biti na oprezu jer će izbori biti namešteni", a prošle noći je rekao i da je Hilari Klinton "djavo", a za njenog stranačkog konkurenta Bernija Sandersa izjavio da je "sklopio ugovor s djavolom".\nAP navodi da menadžemnt Trampove kampanje nije bio dostupan za dodatno objašnjenje, a učesnici kampanje Hilari Klinton odbili su da komentarišu navode republikanskog kandidata.


Tehnički uslovi za priključenje solarnih elektrana do 30 kW na distributivnu mrežu - ecoportal.me\nTehnički uslovi za priključenje solarnih elektrana do 30 kW na distributivnu mrežu\nSjednica Odbora energetike i rudarstva, na kojoj su prezentovani projekti 3000+ i 500+, kao i tehnički uslovi za priključenje solarnih elektrana instalisane snage do 30 kW, održana je u prostorijama Privredne komore.\nBojan Đordan, inženjer u Elektroprivredi Crne Gore, kazao je da je u saradanji sa Eko fondom počela realizacija ovog projekta koji predstavlja prvi važan korak u procesu energetske tranzicije.\n-Finansiranje i subvencioniranje korisnika za kupovinu i ugradnju fotonaponskih sistema odnosi se na snage do 10 kW za individualne stambene objekte, odnosno na fotonaponske sisteme snage do 30 kW za pravna i fizička lica, vlasnike poslovnih objekata – rekao je on.\nĐordan je istakao da će EPCG za učesnike u ovom projektu omogućiti otplatu na rate koje će biti u visini dosadašnjeg prosječnog računa korisnika, a periodi otplate za segment 500+ biće od četiri do šest godina. Subvenciju od 20 odsto obezbijediće Eko fond, a kompletnu logističku i administrativnu operativu Elektroprivreda Crne Gore .\n–S obzirom na to da Elektroprivreda pruža svu logističku podršku, ovo će biti veoma isplativo, posebno imajući u vidu da nakon isplate sistema, korisnik u najmanje narednih deset godina ima priliku da besplatno obezbjeđuje električnu energiju za sopstvene potrebe. Takođe, biće omogućeno da ostvareni višak energije, u skladu s važećom regulativom Crne Gore, vraća u distributivnu mrežu i prodaje ga EPCG – istakao je Đordan.\nFoto: ecopotal.me – Sjednica Odbora energetike i rudarstva\nĐordan je predstavio i glavne korake u realizaciji ovog projekta koji se odnose na: prijavu korisnika, obilazak lokacije, pripremu prethodne dokumetacije (tehno-ekonomska analiza) i ishodovanje potrebnih saglasnosti i dozvola, izvođenje i zaključivanje ugovora o radovima, te izradu i reviziju glavnog projekta.\nNa kraju svog izlaganja, Đordan je pozvao sva pravna i fizička lica koja ispunjavaju uslove učešća u projektu Solari da se prijave na Javni poziv, kako bi se uvjerili u sve benefite koje donosi jedan ovakav sistem.\nAnja Čanović, inženjerka u Crnogorskom elektrodistributivnom sistemu, saopštila je da distribuirana proizvodnja postaje sve privlačnija sa tačke gledišta potrošača električne energije.\nKako je istakla, prema dosadašnjim istraživanjima potencijala obnovljivih izvora energije, može se reći da Crna Gora posjeduje značajne resurse koji pružaju povoljne mogućnosti za njihovo energetsko iskorišćavanje.\n-Krajnji korisnici sistema prelaze iz pasivne uloge potrošača u aktivnu ulogu proizvođača-potrošača koji korišćenjem novih tehnologija mogu upravljati svojim profilom potrošnje. Potrošači koji električnu energiju proizvode za sopstvene potrebe, predstavljaju novu kategoriju korisnika distributivnog sistema: kupci – proizvođači. Potrošači mogu uštedjeti novac proizvodnjom električne energije za sopstvene potrebe i nepotrošeni višak električne energije plasirati u mrežu.\nAnja Čanović, inženjerka u Crnogorskom elektrodistributivnom sistemu\nTehnički uslovi potrebni za priključenje\nOna je tokom današnje sjednice Odbora, predstavila tehničke uslove koji su potrebni za priključenje solarnih elektrana, instalisane snage do 30 kW.\nUkoliko kupac – proizvođač planira da priključi malu elektranu instalisane snage do 10 kW, na postojećem objektu, koji se u skladu s članom 119 Zakona o planiranju prostora i izgradnji objekata smatra pomoćnim objektom, koraci u postupku priključenja i dostavljanja dokumentacije kod CEDIS-a su sledeći:\nZahtjev za izdavanje uslova za izradu tehničke dokumentacije za priključenje male elektrane na distributivni sistem\n-Uz zahtjev se dostavlja Idejno rješenje ili jednopolna šema koja je ovjerena od strane ovlašćene organizacije i dokaz o vlasništvu objekta (izvod iz lista nepokretnosti). CEDIS, ukoliko su dostavljene sve neophodne informacije i dokumentacija, nakon provjere o mogućnosti priključenja izdaje tehničke uslove za priključenje – kazala je Čanović.\nZahtjev za priključenje /zahtjev za izdavanje saglasnosti za priključenje male elektrane na distributivni sistem\n-Uz zahtjev se dostavlja, dozvola od nadležnog sekretarijata za postavljanje panela na objektu i ovjerenu jednopolnu šemu male elektrane i priključka. CEDIS, ukoliko su dostavljene sve neophodne informacije i dokumentacija, nakon provjere o mogućnosti priključenja izdaje Rješenje o saglasnosti za priključenje – saopštila je ona.\nObavještenje o ispunjenosti ugovornih obaveza /zahtjev za zaključenje ugovora o priključenju n distributivni sistem\n-Uz obavještenje/zahtjev dostavljaju su atesti proizvođača opreme, atest o uzemljenju, izjava izvođača radova, Ovjereni serifikat, Izvještaj (stručni nalaz) ovlašćene organizacije da predmetne instalacije kupca – proizvođača ispunjavaju tehničke uslove kojim se obezbjeđuje sigurnost ljudi i imovine – dodala je Čanović.\nNakon ovoga, kako je kazala, CEDIS, ukoliko su dostavljene sve neophodne informacije i dokumentacija, zaključuje sa kupcem-proizvođačem, odnosno Ugovor o priključenju.\nTrenutno u Crnoj Gori, kako je kazala, imamo 14 elektrana, a među njima i jedna hidroelektrana, koje su priključene na NN mrežu distributivnog sistema po principu proizvodnje električne energije za sospstvene potrebe, ukupne instalisane snage 462,5 kW.\n-Poslednjih godina je veliko interesovanje za izgradnju solarnih elektrana. CEDIS je trenutno izdao preko 20 saglasnosti za priključenje i očekuje se da će do njihove realizacije doći do kraja sledeće godine – zaključila je ona.\nViše informacija možete naći ovdje na linku\nobnovljivi izvori energijeSolari 3000+Solari 500+solarna elektranasolarna energijasolarni paneliuslovi za priključenje na distributivnu mrežuZelena energija Crna Gorazelena tranzicija


Milion KM za subvencioniranje kamata privrednim subjektima - Srebrenik.NETwork\nSrebrenik.NET / Članci, fotke i video / Gradska hronika / Milion KM za subvencioniranje kamata privrednim subjektima\nPiše: Srebrenik.NETwork u Gradska hronika 06.11.2019 1 Views\nPravilnik o provođenju postupka dodjele sredstava za subvencioniranje dijela kamatne stope privrednim subjektima sa područja Tuzlanskog kantona uvertira je u javni poziv koji će uslijediti kao dodatna pomoć privrednicima. Ovim pravilnikom utvrđeni su principi obezbijeđenja i dodjele sredstva, te kriteriji za izbor banke za plasman sredstava, izbor korisnika kreditnih sredstava i drugi neophodni uslovi za realizaciju ovog projekta podrške razvoju privrede na području našeg kantona. Vlada TK subvencionirat će kamatnu stopu u iznosu od milion KM.\n„Vlada TK subvencionira sa ESCROW računa milion KM i putem ovog Pravilnika mi ćemo stupiti u javni poziv za izbor partnera banke. Napravili smo jedan dobar Pravilnik koji će sigurno obezbijediti dobre uslvoe kada je u pitanju kreditiranje, odnosno subvencija kamata i krajnih korisnika privrednih društava na području TK.“, rekao je Asmir Hasić, ministar privrede TK.\nObjava Milion KM za subvencioniranje kamata privrednim subjektima pojavila se prvi puta na Radio Srebrenik.


Karadžić se žali na uslove rada, hladno mu i bole ga leđa - Klix.ba\nKaradžić se žali na uslove rada, hladno mu i bole ga leđa\nNekadašnji predsjednik Republike Srpske (RS) Radovan Karadžić požalio se danas na uslove rada u sudnici Haškog tribunala i zatražio da se utvrdi da li je advekvatna temperatura u prostoriji.\nKaradžić je djelovao umorno, govorio je otežano i usporeno, zaboravljao je da uključi mikrofon, a svjedoku je više puta postavljao isto pitanje.\nTokom unakrsnog ispitivanja svjedoka, Karadžić je predložio da "zdravstvena služba ispita temperaturu u sudnici", navodeći da "pored stresa, to može biti izvor zdravstvenih nelagoda".\nPredsjedavajući sudija O-Gon Kvon je Karadžića, nakon jednoipočasovnog zasjedanja, pitao kako se oseća, jer mu je prije nego što je ušao u sudnicu rečeno da se on ne osjeća dobro, a da je sekretar primijetio da povremeno drijema.\nKaradžić se požalio na "ostatke od prehlade", dodajući da se "nada da će moći da se oporavi". On je rekao da je u sudnici hladnije, a da je on koncentrisan po tri sata i da se "ne miče se, kao mungos ili zmija", od čega ima bolove u leđima i mišićima.\nUnakrsno ispitivanje forenzičkog balističara Centra službi bezbjednosti iz Sarajeva Mirze Sabljice je okončano i očekuje se da tužilaštvo u toku dana izvede narednog svjedoka. Sabljica je učestovao u istragama o šezdesetak snajperskih incidenata u Sarajevu, kao i u istrazi o granatiranju pijace na Markalama 5. februara 1994. godine.\nOčekuje se da će sudsko vijeće poslije pauze saopštiti odluku o daljem toku postupka.\nPredao se Borivoje Mačar, osumnjičen za pokušaj ubistva\n14.10.2010. u 12:14\n63 posto Amerikanaca vjeruje da je zemlja na krivom kolosijeku\n14.10.2010. u 11:54


UŠĆE COCA COLA ČAROBNI GRAD - UŠĆE Shopping Center\nUŠĆE COCA COLA ČAROBNI GRAD\n27. novembra 2019. - 25. decembra 2019.\nZIMSKA ČAROLIJA U UŠĆU »\nPAHULJICA LEDENA KRALJICA\nKako nastaje sneg, da li može da se stvara i na niskim temperaturama, od čega zavisi oblik pahulja, ove godine imaju priliku da nauče svi mališani u „Školi Pahuljica“ u UŠĆE Coca Cola Čarobnom gradu. Ovaj „grad“ predstavlja jedinstven edukativno-zabavni projekat, čiji je veći deo sadržaja namenjen deci uzrasta od 7 do 10 godina.\nCilj projekta jeste da se deci na radostan način približe tradicionalno najveseliji praznici u godini. Glavna zvezda programa je Pahuljica Ledena Kraljica, koja će deci na svojoj edukativnoj radionici predstaviti priču o lepoti, savršenstvu i nastanku pahulja – koliko vrsta postoji, da li su zaista jedinstvene, od čega zavisi njihov oblik, na koji način utičemo na količinu pahulja i šta možemo da uradimo da pomognemo zimi i pahuljama da se iz godine u godinu vraćaju u naš grad. Nakon edukativnog dela, deca će imati priliku da naprave svoje originalne ukrase u obliku pahulja.\nZa sve školarce besplatne ture u UŠĆU su organizovane u periodu od 2. do 20. decembra.\nPrijave za svoje mališane možete slati porukom u inbox na društvenim mrežama UŠĆE Shopping Centera – Facebook i Instragam.\nNeka vaša jelka ove godine bude ukrašena najlepšim ukrasima – onima koje lično naprave vaši mališani. Dovedite ih u UŠĆE Coca Cola Čarobni grad, jer kada ih naučimo kako da pomognemo pahuljicama, naučićemo ih i kako da naprave najlepše ukrase pahuljice koje ste ikada videli!


Nacionalna Kancelarija Revizije predstavila izveštaj o učinku “Implementacija preporuka izveštaja ‘Razvojni Fond‘ i efekti fonda” – ZKA\nNacionalna Kancelarija Revizije (NKR) danas je održala javnu prezentaciju izveštaja o učinku “Implementacija preporuka izveštaja ‘Razvojni Fond‘ i efekti fonda”, gde su prisustvovali predstavnici Carine Kosova, Ministarstva Finansija i Transfera, opštine Severna Mitrovica, opštine Zvečane, kao i predstavnici civilnog društva, međunarodnih organizacija i medija.\nTom prilikom je Generalni Revizor Besnik Osmani rekao da je zahtev za reviziju Razvojnog Fonda Poverenja (RFP) stigao iz kancelarije Evropske Unije na Kosovu.\n“Revizija ovog fonda i sam fond je veoma specifična, znate da to proizilazi iz briselskog sporazuma. Revizija tog fonda je bila izazov uzimajući u obzir posebne karakteristike koje se pripisuju ovom fondu. Projekat kao takav za nas je bio važan zbog još jedne činjenice, jer je sastavni deo državnog budžeta i trebalo bi da imamo dovoljno informacija o načinu upravljanja fondom “, rekao je Osmani.\nGeneralni Revizor, Besnik Osmani, pohvalio je posvećenost nadležnih institucija da izvrše neophodna poboljšanja kako bi se sredstva RFP-a trošila na efikasan način i u korist građana opština na severu Kosova.\n“ Videli smo posvećenost uključenih institucija da izvrše poboljšanja. Ovo je poruka koju sam morao da slede sve druge institucije koje revidiramo. Stoga pozivam sve zainteresovane strane da ozbiljno shvate preporuke koje daje Nacionalna Kancelarija Revizije, jer imaju zajedničku svrhu da se ovaj budžet koristi za materijalna dobra građanima opština na severu“, rekao je Osmani.\nDok je pomoćnica Generalnog Revizora, Vlora Spanca, predstavljajući glavne zaključke ove revizije, rekla da opštine na severu nisu bile dovoljno efikasne u pružanju dostupnih projekata finansiranih od strane Razvojnog Fonda Poverenja, a u nekim slučajevima nisu bile efikasne.\n“Glavni zaključci propratne revizije su da su samo 4 od 13 datih preporuka u potpunosti sprovođene, 5 je delimično sprovedeno, a 4 nisu u potpunosti sprovođene. Stoga je napredak u ovom pogledu ograničen i ostaje prostor za bolje upravljanje i finansijsku kontrolu prilikom sprovođenja projekata finansiranih iz ovog fonda“, naglasila je Spanca, dodajući da su građani pozvani na saslušanja, ali ne i za projekte koji se finansiraju iz RFP-a, neki projekti nisu završeni u zadanim rokovima i bilo je projekata koji još nisu počeli da se primenjuju uprkos činjenici da su opštine imale budžet na raspolaganju.\nU međuvremenu, Šef Departmana Revizije Fatlinda Ramosaj rekla je da revizija uključila odgovorne institucije: Upravni Odbor Razvojnog Fonda Poverenja, Ministarstvo Finansija, Kosovsku Carinu i četiri opštine korisnice Severnu Mitrovicu, Leposavić́, Zvečane i Zubin Potok.\nRamosaj je nagovestila da je ova revizija obuhvatila projekte razvijene tokom 2017-2019. godine i imala je za cilj da proceni sprovođenje preporuka i sprovođenje projekata u korist građana.\n“Nacionalna Kancelarija Revizije dala je 13 preporuka, 4 za Odbor Razvojnog Fonda Poverenja, 3 za Ministarstvo Finansija, 1 preporuku za Carinu Kosova i 5 preporuka za opštine na severu. Drugi cilj ove revizije bio je efekat ovog fonda, odnosno koliko je projekata finansiranih ovim fondom realizovano i dostupno građanima“, rekla je Ramosaj, dodavši da postoje 3 nove preporuke za severne opštine i 2 preporuke za Upravni odbor RFP-a.\nDalje, vođa tima, Arben Selimi i član tima Armin Bushati, detaljno su predstavili nalaze izveštaja o učinku “Implementacija preporuka izveštaja ‘Razvojni Fond‘ i efekti fonda”.\nDok su se predstavnici opština na severu države, odnosno Severne Mitrovice i opštine Zvečane obavezali da će uzeti u obzir primedbe i preporuke Nacionalne Kancelarije Revizije Kosova kako bi se sredstva fonda koristile za projekte građana severnih opština.\nRazvojnog Fonda Poverenja osnovan je 2013. godine sporazumom između Evropske Unije (EU) i Vlade Republike Kosova. Cilj Fonda je da promoviše društveni i ekonomski razvoj u opštinama Severna Mitrovica, Zubin Potok, Leposavić́ i Zvečane.\nU Crnoj Gori je 20. i 21. februara 2020. godine u organizaciji OECD/SIGMA, održana konferencija „Rad sa Parlamentom na poboljšanju uticaja revizije“, a domaćin bila Državna ...


BRNABIĆ I STEFANOVIĆ: Uskoro izmene zakona za poboljšanje izbornog procesa | Ekspres.net\nBRNABIĆ I STEFANOVIĆ: Uskoro izmene zakona za poboljšanje izbornog procesa\n“Ono što smo kao vlada obećali da uradimo, to smo uradili i radimo i dalje na unapređenju izbornih uslova. Mi želimo da ovo bude najbolji i najtransparentniji proces do sada. Mnogo smo uradili pre svega po pitanju biračkog spiska, a Ministarstvo državne uprave i lokalne samouprave i dalje radi na tome”, rekla je Brnabić.\nPovezane vesti – STEFANOVIĆ: Nove mere, Reizmene zakona i rasprava o REM-u\n“Oni koji su donosili izborne zakone danas traže da se ti izborni zakoni menjaju, mi želimo da unapredimo situaciju koju smo zatekli i unapređujemo je da bismo imali što bolji i transparentniji izborni proces”, podvukla je Brnabić.\n“Očekujemo da će se već na sledećoj sednici vlade naći izmene tri zakona koji su rezultat razgovora sa OEBS-om i ODIHR-om, koje ćemo uputiti Narodnoj skupštini. Nadam se da će te izmene biti ne samo donete već i implementirane u roku od 60 do 90 dana”, istakao je Stefanović.\n“Sva tri zakona se menjaju u smislu pooštravanja sankcija, definisanja šta je zloupotreba javnih resursa i normiranje svega onoga o čemu smo razgovarali sa OEBS-om u transparentnosti izbornog procesa”, rekao je Stefanović.\n“Razgovori sa OEBS-om su proces koji teče, premijerka Brnabić je te razgovore sa njima pokrenula još 2017. godine. To nije počelo juče i nisu počeli zato što je to danas neko od nas pritiskom tražio, mi smo krenuli u razgovore želeći da imamo pravni okriv, bolje norme koje će omogućiti da građani imaju potpuno poverenje u izborni proces u ovoj zemlji”, naglasio je Stefanović.\nTags Ana Brnabićizborinebojša stefanovićzakon\nNEBOJŠA STEFANOVIĆ: Poštujem stav SNS o izborima ali je atmosfera u Skupštini loša PROTESTI: Za vlast okupljanje potpuni debakl, opozicija iznela svoje zahteve (VIDEO) Najava jamba STEFANOVIĆ: Nove mere, Reizmene zakona i rasprava o REM-u


Rio Tinto opredelio 2,4 milijarde dolara za projekat "Jadar" | Nova Ekonomija\nKompanija Rio Tinto opredelila je 2,4 milijarde dolara za projekat Jadar u Srbiji, navodi se u saopštenju.\nU saopštenju se navodi da projekat još uvek čeka na potrebna odobrenja, dozvole i licience, kao i dogovore sa lokalnom zajednicom, Vladom Srbije i civilnim sektorom.\nSledeći koraci za projekat Jadar su traženje dozvole za eksploataciju, i dobijanje regulatornih odobrenja. Između ostalog, potrebno je odobrenje studija koje se bave procenama uticaja na životnu sredinu, koje će uskoro biti dostupne javnosti. Ova procena je potrebna za početak radova, a cilj je da izgradnja krene u 2022. godini, navodi se u saopštenju.\nProjekat za preradu litijum-borata jedan je od najvećih grinfild projekata litijuma na svetu, navodi se u saopštenju kompanije.\nRio Tinto navodi da će zahvaljujući "Jadru" postati najveći izvor litijuma u Evropi za narednih 15 godina.\nProjekat Jadar odnosi se na proizvodnju litijum- karbonata koji je potreban za proizvodnju baterija. Radi se o kritičnom mineralu koji se koristi za široku lepzu baterija za električna vozila i skladištenje obnovljive energije.\nTakođe projekat Jadar će se baviti i proizvodnjom borata koji se koriste u solarnim panelima i vetroturbinama, piše u objavi kompanije.\nIzvršni direktor Rio Tinta Jakob Stausholm rekao je da kompanija ima veliko poverenje u projekat Jadar i da je spremna da investira, što zavisi i od dobijanja potrebnih dozvola.\nProjekat Jadar bi , prema njegovim rečima, mogao bi da obezbedi dovoljno litijuma za pokretanje preko jednog miliona elekttričnih vozila po godini.\n"Rio Tinto je posvećen pridržavanju najvećih ekoloških standarda i izgradnji održive budućnosri za zajednice u kojima kompanija posluje. Svesni smo toga da tokom ovog projekta moramo slušati i poštovati stavove svih aktera", rekao je on.\nKompanija Rio Tinto navodi da je do ovog trenutka završila 12 studija o životnoj sredini, kao i 23.000 bioloških, hemijskih i fizičkih analiza vode i vazduha.\nOčekuje se da prva proizvodnja, čiji će produkti biti namenjeni prodaji, krene 2026. godine, navode iz Rio Tinta. Ocenjuju da će u tom trenutku postojati snažne tržišne osnove za to, kao i da je prognoza da će potražnja za litijumom rasti 25-35 odsto godišnje tokom naredne decenije.\nNakon pokretanja pune proizvodnje, do 2029. godine, rudnik će proizvoditi 58.000 tona litijum karbonata, 160.000 tona borne kiseline, 255.000 tona natrijum sulfata godišnje.\nU saopštenju piše da će Jadar biti jedna od najvećih industrijskih investicija u Srbiji, sa direktnim doprinosom od 1 odsto BDP-u dok će indirektan doprinos BDP-u biti 4 odsto. Takođe veliki broj dobavljača iz Srbije biće uključen u izgradnju rudnika.\nNavodi se da će zahvaljujući projektu biti kreirano 2100 radnih mesta tokom izgradnje rudnika i postrojenja, i 1000 radnih mesta kada se krene sa proizvodnjom.


Prvomajski uranak na Divčibarama - Apartmani Šumski Raj Divčibare\nKako se u Srbiji a i širom sveta već tradicionalno ide na prvomajski uranak tako se i na Divčibarama veliki broj ljudi pretežno mlađe godišnje dobi organizovao i u grupama išao na kampovanje kao i ostale aktivnosti u prirodi.\nUranak u Srbiji vuče tradiciju još od prošlog veka i uvek su se Srbi radovali i voleli da za uranak izađu u prirodu. Poslednjih nekoliko godina uranak se pretvorio u neku vrstu kampovanja koja počinje dan ili dva pre Prvog maja. Ljubitelji prirode i ljubitelji kampovanja, dobrog piva i zabave iskoristili su dane uranka kako bi izašli sa svojom porodicom, svojim kolegama i prijateljima i proveli lepe trenutke uz muziku, roštilj, pivo i uživanje u društvu.\nMnogi koji nisu skloni kampovanju a želeli su da se Prvog maja prošetaju po Divčibarama, iskoristili su Prvomajski praznik za dolazak u apartmane na Divčibarama. Prvim jutarnjim satima bi poranili i u prirodi bili na čistom i zdravom vazduhu kakav postoji na Divčibarama.\nLepi trenuci prvomajskog uranka se posle praznika zamenjuju svakodnevnim odlaskom na posao i drugim obavezama koje ljudi moraju da rade. Zato je prvomajski uranak jedan trenutak da svi zaborave na posao i obaveze i uživaju u prirodi.\nOve godine za 1. maj temperatura na Divčibarama nije bila mnogo visoka pa se iz tog razloga broj ljudi koji su boravili na Divčibarama za 1 maj bio nešto manje nego ranije godine. Ali to nije omelo najveće ljubitelje prirode da sa svojim prijateljima i porodicama za prvomajski uranak budu na Divčibarama.\nCategories ProlećeTags Prvi maj Divčibare, Prvomajski uranak, Uranak Divčibare\tPost navigation


Дачић: Нисмо продали Косово | Socijalistička partija Srbije\nDačić: Nismo prodali Kosovo Vesti\n30 aprila, 2013 u 11:40\nPremijer Ivica Dačić izjavio je da Vlada Srbije nije prodala Kosovo i da je pokrajina sastavni deo Srbije.\nPosle pomena kraljici Mariji, čiji su zemni ostaci preneti danas u kraljevsku kapelu Svetog Andreja Prvozvanog, Dačić je odgovarajući na pitanje novinara da li je Vlada Srbije izneverila Balkanske ratove, rekao da je teritorija Srbije danas veća nego na kraju tih ratova.\n“Mi ne prodajemo i ne izdajemo Kosovo i Metohiju, ono je sastavni deo Srbije ali mora se preživeti. I u vreme mnogih pripadnika porodice Karađorđević Kosovo nije bilo u Srbiji, pa smo ga na kraju vratili”, kazao je Dačić.\nOn je dodao da je Srbija danas nesumnjivo mnogo veća nego u vreme Karađorđa i dodao da nije siguran “da smo mi mnogo veći junaci od Karađorđa”.\nDačić je ranije danas izjavio da eventualno raspisivanje referenduma o briselskom sporazumu Beograda i Prištine ne bi smelo da odloži primenu tog sporazuma.\n“Ako postoje rokovi za donošenje odluka o datumu početka pregovora sa EU, ne možemo referendum pripremati nekoliko meseci a da pritom ne radimo na sprovođenju sporazuma”, rekao je Dačić novinarima najavljujući sutrašnji sastank sa Srbima sa severa Kosova.\nPrema njegovim rečima, ukoliko se donese odluka o raspisivanju referenduma, referendumsko pitanje ne sme da bude zamka ili sugestivno postavljeno da vodi ka odgovoru.\n“Ranije je, ako se dobro sećam, bilo postavljeno pitanje da li će tuđa čizma da dođe na našu teritoriju, i mi svi izglasamo da neće da dođe, a nekoliko meseci posle toga dođoše tuđe čizme i ostadoše”, podsetio je Dačić na referendum koji je prethodio sukobu sa NATO.\nBesmisleno bi bilo, kako je objasnio, postaviti na referendumu pitanje da li su građani za to da Kosovo ostane u sastavu Srbije, a svakako je nemoguće pristati na to da se omoguće višemesečne pripreme za taj referendum i da se u međuvremenu sporazum ne primenjuje.\n“Ni mi ni Srbi sa severa Kosova ne treba da se postavljamo tako da zaustavljamo neke stvari koje moramo da uradimo. Mi ne želimo referendum kao pokriće ili da se ne realizuje ovaj sporazum, naprotiv želimo da se uspostavi jedinstvo”, objasnio je Dačić, koji će sutra zajedno sa vicepremijerom Aleksandrom Vučićem primiti delegaciju Srba sa severa Kosova.\n“Rekli smo da nema nikakvih problema da se organizuje referendum ako će referendum pomoći da se uspostavi jedinstvo, a ako do toga neće doći ni posle referenduma onda se postavlja pitanje svrhe održavanja referenduma”, kazao je Dačić.\nPremijer je nagovestio mogućnost da će tokom sledećeg meseca biti nastavljeni kontakti na vrhu između Beograda i Prišstine uz posredovanje EU.\n“Očekujm da će u maju biti i novih susreta, ja se ne radujem baš tome, ali u kontaktima sa Ketrin Ešton najavljeno je da će verovatno biti nekih novih sastanka”, rekao je Dačić, objasnivši da tek predstoje razgovori o brojnim temama, kao što su pitanja imovine, povratka raseljenih, zaštite crkava i kulturnih dobara, amnestije, energetike i telekomunikacija.\nDačić je u SANU učestvovao na promociji projekta izgradnje Nano centra “Beograd”.


Zaključite 2018. sa boljim radnim okruženjem - PDA International Inc.\nJedan od uslova koji zaposleni najviše vrednuju u organizacijama je prijatno, sigurno i pozitivno radno okruženje. Dobro radno okruženje podstiče blagostanje, zadovoljstvo, timski rad, poštovanje i posvećenost tima za postizanje postavljenih ciljeva na vreme i prema očekivanjima.\nU tom smislu, radno okruženje nije ništa više do zbir faktora koji okružuju pojedince (kultura, okruženje, situacije na poslu), kojima dodamo psihološke aspekte okruženja sastavljenog od pojedinaca.\nMeđutim, radno okruženje sadrži subjektivni deo koji se razlikuje u zavisnosti od perspektive svakog zaposlenog i ličnih očekivanja i prema njihovim individualnim težnjama.\nDa bi se konsolidovao prostor u kojem svi zaposleni mogu iskoristiti svoj potencijal i razvijati i lično i profesionalno, potrebno je izraditi akcione planove koji mogu da optimizuju uslove rada koji se nude pojedincima.\nDa bismo to učinili, prvi korak je sprovođenje ankete o radnom okruženju u kojem svi zaposleni u kompaniji mogu učestvovati i gde mogu slobodno izražavati svoje vizije i osećanja u vezi sa okruženjem u kojem rade.\nDimenzije koje se najčešće ocenjuju uključuju: liderstvo, zarade, uslovi rada, osećaj pripadnosti itd.\nNakon procene radnog okruženja, trebalo bi analizirati rezultate i preduzeti korake da se otklone identifikovani nedostaci – iako oni zavise od situacije unutar svake organizacije.\nProduktivnost je jedan od najugroženijih elemenata radnog okruženja, zbog čega moramo inicirati aktivnosti kojima se oslobađaju misli od posla: timski doručak, odlazak u restoran, sportske aktivnosti. Ove aktivnosti jačaju veze, promovišu timski rad i humanizuju.\nEfikasnost je veća kada imate srećno radno okruženje.


On je priznao čak 90 ubistava VIDEO\nIzvor: B92, 29.Nov.2018, 22:47\nAmeričke bezbednosne službe istražuju slučaj pritvorenog ubice koji je priznao da je tokom četiri decenije počinio ukupno 90 ubistava.\nEf-Bi-Aj veruje da bi 78-godišnji Samjuel Litl mogao da bude "najefikasniji" serijski ubica u celokupnoj američkoj istoriji.\nKako navodi Bi-Bi-Si, državne i savezne agencije pokušavaju da upare njegove iskaze sa slučajevima smrti žena širom SAD između 1970. i 2005. godine. Istražni organi tvrde da su već uspeli da ga povežu >> Pročitaj celu vest na sajtu B92 << sa 34 ubistva, kao i da rade na potvrđivanju mnogobrojnih drugih slučajeva.\nLitl trenutno služi doživotnu kaznu zatvora, nakon što je 2014. godine osuđen za ubistvo tri žene. Pritvoren je od septembra 2012. kad je uhapšen u skloništu za beskućnike u Kentakiju i, potom, izručen Kaliforniji gde je bio tražen po optužnici koja ga dovodi u vezu sa trgovinom drogom.\nNjegovi De-En-Ka uzorci tada su povezani sa nerešenim ubistvima tri žene iz Los Anđelesa, koja su se dogodila između 1987. i 1989. godine. Sve tri žrtve su prvo bile pretučene, pa potom zadavljene. Litl je na sudu tvrdio da nije kriv, ali je na kraju je osuđen na tri kazne doživotne robije bez mogućnosti pomilovanja.\nInače, Samjuel Litl je i pre toga imao bogat kriminalni dosije, u kome su se našli zločini kao što su silovanja i oružane pljačke.\nIzvor: B92, 30.Nov.2018, 09:11\nAmerikanac koji je već na doživotnoj zbog ubistva tri žene, priznao je niz zločina u protekle četiri decenije...Američki serijski ubica priznao je 90 ubistava širom SAD u protekle četiri decenije, zbog čega je pokrenuta istraga...FBI veruje da je Samjuel Litl (78), koji se već nalazi u zatvoru,...


(FOTO) Prvi dan 11. Sarajevo Business Foruma 2022 / Politička stabilnost i ekonomska saradnja kao preduslov za investicije\nBanke i krediti(FOTO) Prvi dan 11. Sarajevo Business Foruma 2022 / Politička stabilnost i...\nDanas je u Sarajevu počeo 11. Sarajevo Business Forum 2022 koji je privukao oko 1.500 domaćih, regionalnih i svjetskih predstavnika vlada, ministarstava i poslovnih lica iz blizu 40 zemalja svijeta.\nOve godine prijavljen je rekordan broj projekata. Tokom dvodnevne poslovno-investicijske konferencije će se pored panela i okruglih stolova održati oko 300 projektnih prezentacija i B2B sastanaka. Tema ovogodišnjeg Foruma je „Nearshoring – perspektiva za region“, odnosno mogućnosti realociranja proizvodnih kapaciteta evropskih kompanija u Bosnu i Hercegovinu i zemlje regiona.\n„Priroda same zemlje i potencijal Bosne i Hercegovine, kao i sve njene netaknute ljepote i dalje privlače investitore u BiH. Drvni, metalni i prehrambeni sektor mogu posebno puno da ponude kada je u pitanju koncept „nearshorinaga“. EU je odgovorna za sva pitanja BiH i regiona, te trebamo da razmislimo kako da iskoristimo ovu priliku, uprkos nesuglasicima i problemima sa kojima se ova zemlja suočava.“, rekao ješef Delegacije Europske unije u BiH i specijalni predstavnik EU u BiH Johann Sattler\nPrethodni članakU sarajevskoj Vijećnici održan svečani prijem povodom 11. Sarajevo Business Foruma\nSljedeći članakUručena prestižna priznanja „Sarajevo Business Bridge Awards“


Hamilton: “Vozi kao da si ga ukrao” | TRKE.rs\nHamilton: “Vozi kao da si ga ukrao”\nLewis Hamilton kaže da iskustvo prethodnih šampionata znači, jer mu pomaže da za poslednje dve trke u sezoni ostane skoncentrisan, s obzirom da se bori za drugu uzastopnu titulu u svetskom šampionatu.\nPosle pobede na US Grand Prixu, Hamilton je 24 poena u prednosti u odnosu na njegovog rivala za titulu, Nico Rosberga, a ostalo je još 75 poena rezervisanih za poslednje dve trke. U njegovoj prvoj F1 sezoni u 2007., Hamilton je vodio u šampionatu sve do finalne trke, kada je izgubio od Kimija Raikkonena. On je šampionat osvojio naredne godine u dramatičnoj završnici sa preokretom u poslednjoj krivini, pre nego što je opet u 2010.godini propustio priliku u finalnoj trci.\nOn veruje da su mu ova iskustva pomogla i da zna koliko je težak posao potreban kako bi osvojio titulu ove godine.\n„Definitivno sam u drugačijoj poziciji, nego što sam bio onda,“on je rekao.“Ili je to ili jednostavno iskustvo i godine, imati iskustva u pobedama i porazima – mislim da znam kakav pristup treba da imam.\n„Ne postoji poseban recept, jednostavno, moram da se razbijem od rada za poslednje dve trke i da pokušam da poboljšam neke stvari. Ovo danas nije samo pobeda, ima dosta stvari koje mogu da iskoristim od danas i uslova u kojima sam vozio. Postoje stvari koje sam trebao da uradim u kvalifikacijama, a nisam. Na male stvari, kao što su te, moram da obratim pažnju i da ih ‘pokupim’.“\nHamilton se kvalifikovao iza Rosberga u Austinu, nakon manje greške sa kočnicama, ali je ipak uspeo da pobedi svog timskog kolegu u trci. On je rekao da se način na koji je vozio u trci nije promenio od kako je kao dete vozio karting, kada mu je otac rekao:“Vozi kao da si ga ukrao“.\n„Kvalifikacije su bile poprilično slabe i postojala su dva razloga za to. Nisu samo kočnice, moje linije vožnje nisu bile najbolje u zonama kočenja, tako da sam to prostudirao prošle noći, popravio ujutru, i funkcionisalo je poprilično dobro. Na dan trke, vodim se istom rečenicom od svoje osme godine, i takav stil imam i dan danas. Moj tata je uvek govorio „Vozi kao da si ga ukrao“ i to je ono što ja i dan danas radim.“


Vesti online / Vesti / Svet / Rusi tvrde: Makronove izjave o "fregzitu" će uskoro biti zaboravljene\nMalo je verovatno da će Francuska ponoviti sudbinu Velike Britanije, izjave kandidata Emanuela Makrona o mogućnosti napuštanja Evropske unije su samo pokušaj da se umanji broj birača koji bi svoj glas dali njegovoj suparnici Marin le Pen, izjavio je zamenik predsednika komiteta za odbranu i bezbednost ruskog Saveta Federacije Franc Klincevič.\nTaktika koja je rasprostranjena samo u kampanji: Emanuel Makron\n- Naravno da problemi unutar Unije postoje, kao i da su oni zaista ozbiljni, ali malo je verovatno da će Francuska ponoviti sudbinu Velike Britanije - rekao je on.\nPrema njegovim rečima, igra na tuđoj polovini terena je izuzetno rasprostranjena izborna taktika, samim tim Makron nije nimalo originalan.\n* Studija: Ako Makron pobedi, EU bi mogla formirati svoju vojsku\n* Peskov: Rusija nije umešana u sajber napade\n- Nakon izbora, sva ta obećanja će biti zaboravljena, jedino što će ostati su interesi međunarodnog finansijskog kapitala, čiji je Makron i predstavnik - rekao je Klincevič.\nNešto ranije je francuski kandidat Emanuel Makron izjavio da Evropska unija mora da se reformiše ili će se suočiti sa "fregzitom“.\nSVET "EU mora radikalno da se menja, ili će umreti"


Radio BIR - Ulaznice rasprodane, na Bilinom Polju spektakl\nUlaznice rasprodane, na Bilinom Polju spektakl\nIako zbog lošeg starta u kvalifikacijama, ali i loših igara Zmajeva u klubovima, nema tradicionalne euforije pred mečeve naše reprezentacije, sve raspoložive informacije govore kako nas u petak na tribinama Bilinog Polja očekuje pravi spektakl.\nUlaznice za utakmicu između Bosne i Hercegovine i Izraela rasprodane su za 24 sata u većini poslovnica Centrotransa, a nakon reorganizacije raspodjele prodaje, i one preostale su prodane u prvim satima narednog dana.\nNaši navijači uvjereni su u dobar nastup Zmajeva protiv Izraela koji će uz bespoštednu podršku sa punih tribina Bilinog Polja lakše prebroditi svoje loše klupske nastupe, loš start u kvalifikacijama, ali i težak poraz od Izraela u novembru prošle godine.\nBosanci i Hercegovci koji su putovali na pomenutu utakmicu dočekani su sjajno u Jeruzalemu i Haifi, a naši reprezentativci su u Izraelu imali najbolje moguće uslove za boravak, rad i samo odigravanje utakmice.\nUpravo zato organizatori, ali i navijači naše reprezentacije, žele još jednom pokazati tradicionalno bosanskohercegovačko gostoprimstvo.\nZmajevi moraju zaboraviti na gostoprimstvo i uraditi sve da se Izraelcima na travnjaku revanširaju za sramotan poraz naše reprezentacije iz novembra prošle godine u Haifi kada su usljed individualnog i grupnog nastupa ispod svakog nivoa Izrael napustili potkresanih krila i sa tri gola u svojoj mreži.\nViše iz kategorije: « Mujdža i Vršajević optimistični pred Izrael: Sa tri boda se približavamo ostalim ekipama u vrhu Propustili priliku plasirati se na Evropsko prvenstvo »


SVETSKO PRVENSTVO - GRUPA B: Dominantno anglosaksonska grupa "žrtva" ukrajinske krize - Sportska centrala\nSVETSKO PRVENSTVO – GRUPA B: Dominantno anglosaksonska grupa „žrtva“ ukrajinske krize\n25 apr 2022. 20:55\nPrethodnih dana ste imali prilike da čitate o specifičnosti Svetskog prvenstva koje nas ove godine očekuje u Kataru, maskoti i logou takmičenja, stadionima na kojima će se nadmetati najbolji fudbaleri sveta, kao i Kataru kao zemlji domaćinu.\nNa red je došlo da se osvrnemo na samo takmičenje. Imali ste prilike da čitate o grupi A, u kojoj je i domaćin turnira, a sada je na red došla i grupa B.\nOva grupa je specifična, jer je na neki način žrtva geopolitičke krize koja se dešava u Ukrajini, pa tako još uvek ne znamo poslednjeg učesnika iste.\nJasno je da će grupa biti pretežno anglosaksonska, pošto su u njoj Engleska i Sjedinjene Američke Države, ali postoji mogućnost da to postane još više. Još uvek nepoznati član ovog društva tražiće se između Ukrajine i dve ostvske zemlje, Velsa i Škotske.\nNaime, Vels je odradio polovinu posla u baražu izbacivši Austriju pobedom od 2-1, ali utakmica između Ukrajine i Škotske još uvek nije odigrana zbog rata u zemlji istočne Evrope.\nKako sada stvari stoje, utakmica bi trebalo da se odigra 1. juna, a poslednji učesnik grupe bi se tražio četiri dana kasnije u duelu između pobednika odloženog meča i Velsa. Ipak, kako stvari stoje ni ovi termini se ne mogu smatrati sigurnim.\nKontrateža kada je reč o jezičko-kulturnom polju svakako će među ova četiri tima biti reprezentacija Irana.\nBorbe u ovoj grupi će startovati već prvog dana, 21. novembra. Tada će se sastati Engleska i Iran od 16 časova, dok će SAD od 22 sata odmeriti snage sa timom koji će doći iz evropskog baraža.\nĆetiri dana kasnije, 25. novembra, Iran će od 13 časova igrati protiv još uvek nepoznate evropske selekcije, dok će Englezi i Amerikanci odmeriti snage od 22 časa.\nU identičnom terminu, od 22 časa, 29. novembra će nadmetanja u ovoj grupi završiti međusobnim duelom Engleska i druga evropska selekcija, odnosno Iran i SAD.\nReprezentacija Engleske je jedna od nastarijih reprezentacija, što je i logično s obzirom na činjenicu da je ova zemlja i kolevka same igre. Prvu profesionalnu fudbalsku utakmicu upravo su odigrali fudbaleri engleskog nacionalnog tima, i to protiv Škotske – potencijalnog rivala u grupi – daleke 1872. godine.\nJedna je od osam reprezentacija koje su osvajale titulu svetskog šampiona, upravo na domaćem terenu 1966. godine, pobedom u finalu pred skoro 97.000 ljudi na Vembliju nad Zapadnom Nemačkom u produžecima sa 4-2, nakon što je posle 90 minuta igre bilo 2-2.\nOsim toga, negativna specifičnost reprezentacije Engleske ogleda se u tome da su jedina od pet evropskih selekcija koje su vladale svetom, a da nikada nije bila na evropskom tronu.\nNajbolji strelac Gordog Albiona, kakav je nadimak ove reprezentacije, jeste Vejn Runi sa 53 pogodaka, dok Piter Šilton ima najviše nastupa – 125.\nJedan engleski napadač se upravo istakao po broju golova u evropskim kvalifikacijama za Svetsko prvenstvo u Kataru. Pogađajte, u pitanju je napadač Totenhema Hari Kejn. On je sa Holanđaninom Memfisom Depajem podelio prvo mesto na listi strelaca sa po 12 pogodaka.\nUpravo će on biti jedna od najvećih uzdanica tima Gereta Sautgejta, a sa ukupno 32 gola (45 utakmica) u reprezentativnom dresu nalazi nalazi se na 6. mestu večne liste strelaca i preti da nadmaši svoje slavne prethodnike. Ofanzivni deo tima bi mogao zaista da bude velika opasnost po protivničke golove, jer je uz Kejna tu i Tami Abraham, koji ove sezone blista u dresu Rome.\nSelektor Sautgejt je na klupu nacionalnog tima seo 2016. godine, kada je prekomandovan iz mlade reprezentacije.\nDo mesta na planetarnoj smotri došli su kroz grupu I Evropskih kvalifikacija, gde su sa 26 osvojenih bodova zauzeli prvo mesto, ispred Poljske koja je imala 6 bodova manje, kao i Albanije, Mađarske, Andore i San Marina.\nPosle nekoliko manje ili više razočaravajućih rezultata, na prethodnom Mundijalu u Rusiji 2018. Englezi su se našli među najbolje četiri reprezentacije sveta.\nBez dileme će biti favorit kada je reč o ovoj grupi, ali je sasvim sigurno da navijači i nacionalni tim ove zemlje žele mnogo dalje od grupe, mada je teško dati prognozu koji su krajnji dometi.\nNajveći uspeh ove reprezentacije je onaj postignut davno, na premijernom Svetskom prvenstvu u Montevideu – sećate se, to je onaj tim koji je predstavljen i u filmovima i serijalu o našoj reprezentaciji na tom turniru – kada su se fudbaleri iz ove zemlje našli u polufinalu.\nUsledio je potom lošiji period, pa su sve do 1990. godine učestvovali na još samo dva turnira (1934. u Italiji i 1950. u Brazilu), i to bez većeg uspeha.\nFudbal se u ovoj zemlji, koja je poznatija po nekim drugim sportovima, vratio na velika vrata 1994. godine, kada je Mundijal održan upravo na njihovom tlu. Tada su poraženi sa 1-0 u osmini finala od kasnijeg šampiona Brazila. Od tada su propustili samo poslednje Svetsko prvenstvo u Rusiji, a najbolji plasman ostvarili su u Japanu i Južnoj Koreji 2002, kada su stigli do četvrtfinala.\nNjihov selektor je Greg Berhalter, koji je na to mesto imenovan u decembru 2018. godine, inače reprezentativac ove zemlje u periodu od 1994-2006. godine.\nReprezentaciju uglavnom čine igrači koji nastupaju širom evropskog kontinenta, iako je već značajno razvijen svet njihove profesionalne MLS lige, koja funkcioniše po principima američkog sportskog sistema, a u kojoj nastupa dosta kvalitetnih igrača čiji je zenit karijere prošao, ali sve češće i kvalitetni mladi fudbaleri.\nNajveća uzdanica trebalo bi da im bude ofanzivac londonskog Čelsija i fudbaler hrvatskog porekla Kristijan Pulišić. On za seniorski nacionalni tim SAD-a nastupa od 2016. godine, i za to vreme je na 48 nastupa 21 put tresao mrežu.\nDo Katara su došli kroz KONKAKAF kvalifikacije, koje su bile izmenjene ovog puta i sastojale su se od tri faze. Ipak, SAD je učestvovao samo u trećoj, kao jedna od pet prvoplasiranih reprezentacija iz ove zone na Fifinoj rang-listi. Tada je oformljena grupa koju je činilo ukupno osam ekipa, kada su se najboljima priključile i tri najuspešnije selekcije iz prve dve faze.\nU toj grupi je tim SAD-a zauzeo 3. poziciju sa 25 bodova, što je tri manje od Kanade i Meksika koji su zauzeli prva dva mesta. To je bilo taman dovoljno za direktan plasman.\nIran je jedna od najuspešnijih azijskih reprezentacija, koja drži i dva rekorda. Jedan je starijeg datuma, a čine ga tri uzastopno osvojena Kupa Azije (1968, 1972. i 1976), dok se onaj noviji tiče uzastopno provedenog vremena kao najbolje rangirana azijska reprezentacija na FIFA rang-listi. Na tom tronu nalazili su se od decembra 2014. do maja 2018. godine.\nNa prvenstvima sveta Iran je zabeležio pet učešća, od kojih je većina u novijoj eri (1978, 1998, 2006, 2014. i 2018), ali nikada nije prošao grupnu fazu. Sada če učestvovati i po 6. put, treći uzastopni.\nKao jedna od 34 najbolje rangiranih azijskih reprezentacija, ovaj nacionalni tim se u trku za Katar 2022. uključio od druge faze kvalifikacija. U trećoj rundi su se formirale dve grupe od po 6 nacionalnih selekcija, gde su prve dve iz obe grupe ostvarile direktan plasman u Katar.\nTo je uspeo i Iran, tako što je bio prvoplasiran u grupi A sa 25 bodova, ispred Južne Koreje, koja je imala dva boda manje i takođe ostvarila vizu za Katar.\nIpak, postojale su naznake da će FIFA kazniti Iran izbacivanjem sa najveće smotre fudbala, nakon što na poslednjoj kvalifikacionoj utakmici nisu dozvolili ulazak na stadion ženema, koje su rasterivali suzavcem.\nNajveći deo fudbalera koji su u konkurenciji za nastup na Mundijalu igra u domaćoj ligi, sem nekoliko izuzetaka.\nNapad bi trebalo da im predvodi Serda Azmun, napadač Bajera iz Leverkuzena, a uz njega je tu i mladi Alahjar Sajadmaneš iz engleskog Hal Sitija. Vezni red će nositi kapiten Ehsan Hajsafi, fudbaler grčkog AEK-a koji ima 118 mečeva u reprezentativnom dresu, kao i njegov klupski saigrač iz defanzivne linije Milad Mohamadi.\nSa klupe će ih predvoditi hrvatski trener Dragan Skokčić.\nFudbal Milan - 20 maj 2022. 19:38\nFudbal Milan - 20 maj 2022. 19:11\nFudbal Milan - 20 maj 2022. 18:27


Murinjo: Nemam problem sa Terijem i Ivanovićem | Transferi\nYou are here: Home Fudbalski Transferi Murinjo: Nemam problem sa Terijem i Ivanovićem\tMay 25, 2017 3:16 am\nMurinjo: Nemam problem sa Terijem i Ivanovićem\nMenadžer Čelsija Žoze Murinjo rekao je da nema nesuglasice sa svojim igračima, posebno ne sa centralnim bekovima Džonom Terijem i Branislavom Ivanovićem.\nMurinjo je prošle nedelje zamenio Terija na poluvremenu poraza od Mančester Sitija (3:0), dok nije bio u startnoj postavi na startu Lige šampiona protiv Makabija (4:0).\n“Imam potpuno poverenje u Terija. Verujem mu, on je jedan od mojih ljudi. Ništa ne menja stvar ako ga izvadim iz igre i stavim na klupu”, rekao je Murinjo na konferenciji za medije.\nSa druge strane Ivanović je bio na meti kritika zbog nešto slabijih partija na početku sezone i mogućnosti da pre isteka ugovora napusti klub.\n“Nikada me niste videli da kritikujem Ivanovića. Mislim da to nije pitanje za mene, jer ne pravim pojedinačne analize i ne izvlačim individualne partije igrače iz konteksta”, dodao je Murinjo.\nČelsi se posle pet odigranih utakmica nalazi na 17. mestu na tabeli sa samo četiri osvojena boda.\n“Plavci” u 6. kolu Premijer lige u subotu od 13.45 dočekuju Arsenal u gradskom derbiju.\nMurinju preti suspenzija zbog uvreda na račun Eve Karneiro\nMurinjo bi mogao da bude suspendovan na pet mečeva, zbog seksističkog ponašanja prema lekaru “plavaca” Evi Karneiro. On se tokom utakmice protiv Svonsija 8. avgusta – koja je završena nerešeno 2:2, grubo obratio lekarki Karneiro jer je ona istrčala na teren da pruži pomoć Edenu Azaru. Po njegovom mišljenju, Karneiro nije trebalo da izađe na teren i pomogne Azrau, jer je time odmogla ekipi.\nMurinjo je u besnom obraćanju Karneiro navodno, upotrebio seksistički rečnik. Fudbalska asocijacija Engleske saopštila je da je “primila zahtev za istragu u vezi incidenta na meču između Svonsija i Čelsija”, ali nije precizirala šta je konkretno predmet istrage.\nMurinjo je posle utakmice suspendovao Karneiro koja se još nije vratila svakodnevnim obavezama.\nPo pravilima FA, igrači i treneri mogu da budu kažnjeni zbog korišćenja uvredljivog rečnika i gestova. Kada se tiče uvreda koje se odnose na pol predviđena je minimalna suspenzija od pet utakmica.


Đerlek: Alarmantno u Novom Pazaru, građani da se odazovu na vakcinaciju - Sandžak Haber - Sandžačke Internet Novine\nNaslovna Featured Istaknuto Đerlek: Alarmantno u Novom Pazaru, građani da se odazovu na vakcinaciju\nĐerlek: Alarmantno u Novom Pazaru, građani da se odazovu na vakcinaciju\nDržavni sekretar u Ministarstvu zdravlja Mirsad Đerlek izjavio je da je epidemiloška situacija u Novom Pazaru „zabrinjavajuća, alarmantna i vrlo nestabilna“, i da je u tamošnjoj bolnici trenutno 180 kovid pozitivnih pacijenata i taj broj se povećava.\n„Nažalost pet ljudi je izbubilo bitku sa koronom, u toku dana još jedan što znači u poslednjih 30 časova šestoro. U poslednih šest meseci nismo imali toliko pacijenata koji su izgubili život“, rekao je Đerljek za Radio televiziju Srbije (RTS).\nOn je rekao da je u poslednih sedam dana bilo 480 PCR pozitivnih, više od 650 ljudi je u samoizolaciji i broj kontakata je oko 2.000.\n„Ako to pomnožimo sa pet to znači da oko 10.000 ljudi u gradu mogu biti prenosioci. Ove cifre su vrlo ozbiljne i nagoveštavaju da ako ne promenimo način ponašanja – da poštujemo epidemološke mere, uz sprovođenje masovne imunizacije, može nam se ponoviti scenario od prošle godine“, rekao je Đerlek.\nNa pitanje koliko su građani u tom gradu zainteresovani za vakcinisanje, on je rekao da je odziv u početku bio loš ali je napravljen pomak i traži se način da se ubrza.\nNaglasio je da je država obezbedila dovoljno vakcina za sve građane Novog Pazara koji žele da je prime, i svu opremu i lekove kao i u bolnicama u Beogradu.\n„Poručujem građanima Novog Pazara – nemojte da slušate one koji vas odvraćaju od vakcinacije. Ostavimo po strani sve različitosti u ovom trenutku, treba nam zajedništvo, da se masovnom imunizacijom suprostavimo ovom trećem talasu jer je britanski soj korone izuzetno težak i surov“, rekao je Đerlek.\nPrethodni tekstOprez u vožnji zbog snega i kiše\nSledeći tekstTiodorović: Povećati kazne za kršenje mera na 50.000 dinara, a organizatore žurki krivično goniti


Severni tok 2 - Blic Online\n"U POTPUNOSTI JE GOTOV" Gasprom: Izgradnja Severnog toka 2 završena jutros\nIzgradnja gasovoda Severni tok 2 u potpunosti je završena jutros, saopštila je ruska kompanija Gasprom.\nPRESUDA Nema izuzeća za Severni tok 2 od direktive EU o gasu\nNemački okružni sud u Diseldorfu odbacio je žalbu Gaspromove podružnice sa sedištem u Švajcarskoj i odbio da gasovod Severni tok 2 bude izuzet od primene odredaba ažurirane Direktive EU o gasu, rekao je portparol suda Peter Šuc u telefonskoj izjavi za TASS.\nEvropska unija je danas ponovila da gasovod Severni tok 2 između Rusije i Nemačke nije od zajedničkog interesa za EU, ali da će razmotriti sporazum između SAD i Nemačke postignut juče o tom projektu.\nKijev je zvanično inicirao konsultacije sa EU i Nemačkom o gasovodu Severnom toku 2, za koji navodi da je pretnja po bezbednost Ukrajine, saopštio je ukrajinski ministar spoljnih poslova Dmitro Kuleba.\nPunjenje gasom Severnog toka 2 počinje sutra\nPodmorski segment prvog kraka gasovoda Severni tok 2 tehnički je završen, a puštanje u rad započeće u petak, 11. juna, saopštila je danas kompanija Severni tok 2 AG, operater gasovoda.\nRuska država je očigledno odlučna da sve organizacije povezane sa opozicionim liderom Aleksejem Navaljnim stavi van zakona kao "ekstremističke“.\n"GANGSTERA ĆEMO NAGRADITI SAMITOM?!" Bajden i Putin se sastaju usred tenzija i nazire se NAPET razgovor\nSjedinjene Države i Rusija snižavaju svoja očekivanja za velikim pomacima na samitu dve super sile, tačnije između američkog i ruskog predsednika Džoa Bajdena i Vladimira Putina, jer stari rivali više nisu raspoloženi da čine ustupke oko svojih neslaganja.\nBajden odustao od sankcija za Severni tok 2: "One bi NAŠTETILE našim odnosima sa Nemačkom"\nNemačka kancelarka Angela Merkel očekuje nastavak razgovora sa SAD o projektu gasovoda Severni tok 2 nakon što je administracija predsednika Džoa Bajdena odustala od sankcija za kompaniju koja stoji iza projekta.\nSAD uvele pa odustale od SANKCIJA za Severni tok 2, nacionalni interes važniji od sporenja sa Putinom


PROGNOZE KLADIONICA Crvena zvezda najveći autsajder u Evroligi\nKao i u prethodne tri sezone, srpsku košarku predstavljaće jedan i isti tim.\nPeto uzastopno učešće daje Crvenoj zvezdi konotaciju stabilnog evroligaša, koja je pratila Partizan do kobne trojke Nolana Smita u polufinalnom meču fajnal-fora ABA lige 2014. protiv Cedevite. Crveno-beli su prošle sezone osvojili treću jadransku titulu u nizu i time sačuvali članstvo u elitnom klubu evropske košarke.\nKladionice saglasne su da je Crvena zvezda najveći autsajder u Evroligi sa kvotom 150 na šanse našeg tima da osvoji titulu (u B-vinu čak 250).\nSlažu se i oko glavnih favorita, tako da su na prva tri mesta moskovski CSKA (kvota 3), aktuelni šampion Fenerbahče (3,50) i madridski Real (4). Slede Olimpijakos, Panatinaikos, Barselona, Makabi, Baskonija, Anadolu Efes...\n« Milojević - Frimpong imao potres mozga Panama na Mundijalu: Predsednik proglasio neradni dan »


Vesti online / Sport / Fudbal / Dušan Tadić potpisao za Groningen\nDušan Tadić potpisao za Groningen\nDosadašnji fudbaler Vojvodine i mladi reprezentativac Srbije Dušan Tadić nastaviće karijeru u holandskom prvoligašu Groningenu, prenosi "Sportski žurnal".\nOvaj list navodi da je Tadić otputovao u Holandiju sa menadžerom Zoranom Pavlovićem, a sa Groningenom je potpisao trogodišnji ugovor uz mogućnost produženja saradnje na još dve sezone.\nSrpski fudbaler bi u utorak trebalo zvanično da bude predstavljen kao novo pojačanje holandskog kluba, a finansijski detalji ugovora nisu saopšteni.\nInteresovanje za napadača Vojvodine pokazali su i Leverkuzen i Monpelje, ali je Tadić odlučio da karijeru nastavi u Groningenu.\nTadić (21) je ponikao u Vojvodini, a za prvi tim novosadskog kluba debitovao je 2006. godine. On je standardni član mlade reprezentacije Srbije za koju je odigrao 20 mečeva. Za "A" tim naše zemlje nastupio je na dve utakmice.


5 stvari koje veliki lideri rade svakog dana – Cloud Coaching Magazine\nYou are here: Home / Blog / Uzorni model / 5 stvari koje veliki lideri rade svakog dana\n25/03/2019 /in Uzorni model /by Marija Mladenović\nLider mora da se razume u posao i upravljanje ljudima a za to su mu neophodne dobre navike ili rutinske i nagonske radnje na koje ne mora posebno da se fokusira nego ih disciplinovano obavlja svakog dana. Pored dobrih navika koje mu pomažu u ostvarivanju rezultata i kvalitetnom radu sa timom lider svakog dana mora da pravi male korake u pravcu unapređenja svojih veština i personalnog razvoja. Analizom rada velikog broja uspešnih lidera došlo se do pet stvari koje oni svakodnevno obavljaju i koje očigledno utiču na njihove dobre rezultate. Legendarni motivacioni trener Zig Ziglar je izrekao čuvenu rečenicu: Za uspeh su vam potrebne samo tri stvari: olovka, šoljica kafe i neko ko je već uspešan. Sedite sa njim popijte kafu i zapišite kako se ponašao dok je uspevao, ponašajte se na isti način i bićete uspešni. Usvojite sledećih pet stvari koje dnevno obavljaju veliki lideri i bićete uspešni.\nAko ste lider ne možete da se ponašate kao Alisa u zemlji čuda kada je na raskrsnici pitala kojim putem da krene i dobila uzvratno pitanje: a gde želiš da stigneš? Njen odgovor je bio ne znam a logičan odgovor na to nemanje cilja je bio: Ako ne znaš gde ideš bilo koji put će te odvesti tamo. Kako ćete dnevno ukazivati timu na pravac kojim treba da se kreću ako ne znate gde tačno treba da stignu svakog dana. Makro ciljevi kompanije se svakako znaju kao i rezultati koji treba da se ostvare kvartalo, šestomečeno, godišnje ali svaki dan mora da ima svoje mikro ciljeve čijom realizacijom se tim približava tom velikom rezultatu u zbiru. Lider je odgovoran da pravi dnevne ciljeve za svoj tim i na osnovu njih da pravi listu prioriteta za realizaciju kako bi se složeni poslovi na vreme obavljali sa dobrim učinkom. Veliki lideri zato uveče prave listu ciljeva i prioriteta za sutrašnji radni dan.\nTeodor Ruzvelt je jednom dao savet liderima u svojim timovima: „Najbolji lider je onaj koji ima dovoljno pameti da odabere dobre ljude da obave ono što on želi i dovoljno samokontrole da im se ne meša dok to obavljaju.“ Postoji uvreženo mišljenje da su lideri ljudi koji pršte od samopuzdanja i da sve stvari obavljaju samostalno jer su mnogo sposobniji od svojih ljudi. Ništa nije dalje od istine. U praksi je drugačije, iza svakog velikog lidera stoji tim vrhunskih pojedinaca koji mu je pomogao da ostvari rezultate. Vrhunski lideri su svesni činjenice da je dobar tim u pozadini velikih rezultata i zato se trude da formiraju tim od visoko motivisanih i vrednih individua. Kada imaju tim u koga mogu da se pouzdaju onda im delegiraju sve složenije poslove koji ih motivišu da ulože ekstra napor i koji ih razvijaju i kao profesionalce i kao ličnosti. Vrhunska veština delegiranja je garant da će se kompanijski ciljevi brže postići a ljudi podići na naredni nivo sposbnosti koji u budućnosti obećava sve bolje rezultate.\nOhrabruju i motivišu zaposlene\nŠefovi diktatori ili lideri mentori nije više dilema jer su šefovi diktatori izgubili utakmicu ne samo inovacija i promena na bolje nego i produktivnosti. Ali, ta činjenica, iako sasvim jasna i dokazana, nije u adekvatnoj meri preslikana na današnju praksu u kompanijama i mada se mnogi šefovi busaju u grudi i proglašavaju modernim liderima oni su od njih udaljeni ako ne ceo a ono pola veka. Niko se ne uznemirava zbog sve bržeg propadanja kompanija koje se nisu prilagodile novom, liderskom načinu rada sa ljudima jer im se čini da šefovi starog kova sasvim uspešno održavaju produktivnost i disciplinu štapom i šargarepom. Da, ali koliko dugo i sa kakvim posledicama? Ohrabrivanje, osnaživanje i motivisanje zaposlenih je jedna od ključnih razlika između šefa i lidera. Lider se trudi da na dnevnoj bazi bude mentor svojim ljudima, uvek otvoren za njihova pitanja i spreman da pomogne, spreman da im pokaže kako lakše da reše neke situacije, da ih pohvali za dobar i naporan rad, za inovativna rešenja u radu i sl. Lider ohrabruje svoje ljude da se razvijaju, nudi im treninge za razvoj veština, specijalizacije, studijska putovanja, zainteresovan je da im pomogne u napredovanju u karijeri i u njihovom personalnom razvoju. Sem Volton osnivač jedne od najvećih kompanija na svetu Wal-Mart je veliku pažnju posvećivao personalnom razvoju zaposlenih a to je često iskazivao kao savet svojim supervizorima: „Izuzetni lideri se posebno trude da podignu samouverenost svojih ljudi. Ako ljudi veruju u sebe i imaju samopoštovanje neverovatno je kakve rezultate su u stanju da postignu.“\nProcenjuju svoj progres\nVeliki lideri u želji da ostanu konkurentni i važni neprestano procenjuju svoj sopstveni napredak ili približavanje ciljevima koje su postavili. Veoma često sebi postavljaju pitanja: Gde sam sad ja u odnosu na cilj, koliko sam bolji nego juče, šta mogu da promenim da bih postizao bolje rezultate? Lideri se nikada ne zadovoljavaju postignutim i uvek teže boljem, bržem, drugačijem obavljanju stvari zato što znaju da je za uspeh neophodno da se uspostavi kontinuitet rasta i promene na bolje.\nUče nešto novo\nIzraz znanje je moć je svoje puno značenje dobio u ovoj Eri znanja. Kontinuirano učenje i sticanje znanja je isto što i sticanje moći i sposobnosti i to je jedan od razloga zašto i kako lideri zauzimaju i drže moć u organizacijama. Oni dnevno listaju svetske vesti, proučavaju glavne informacije iz svoje oblasti rada, poboljšavaju svoju inteligenciju i imaginaciju jer znaju da će im ta znanja i sposobnosti u datom trenutku omogućiti prave odluke i inovativna rešenja. Bil Gejts desetinama godina unazad čita 5 ozbiljnih knjiga svakog meseca. Voren Bafet čita 5 sati svakog dana i danas sa 86 godina. To su navike dva najbogatija čoveka na svetu u poslednje dve decenije.\nKad bih mogao da biram samo jednu sposobnost koja bi unapredila moje rezultate\nizabrao bih da mogu brže i više da čitam.\nTags: ccm16, uzorni model


ŠUMADIJA - Kraljevo: Za četiri sata palo 85 litara kiše po kvadratu - Vesti iz Kragujevca i Šumadije - Pressek.rs\nKraljevo: Za četiri sata palo 85 litara kiše po kvadratu\nBy pressek, foto:screenshot Utorak, 4. jun 2019.\nPrema zvaničnim podacima o padavinama za područnu mrežu Kraljevo Republičkog Hidrometeorološkog zavoda, na teritoriji grada Kraljeva, u noći između nedelje i ponedeljka, u periodu od 1.45 do 6 sati, palo je 85 milimetara kiše po metru kvadratnom.\nU Kraljevu je proglašena vanrednu situacija, a saobraćaj je bio u prekidu na regionalnom putu Kraljevo – Kragujevac, prekid saobraćaja je i u jednoj saobraćajnoj traci na putu Mataruška Banja – Žiča – Kraljevo, a na drugim putevima saobraćaj se odvija otežano.\n- Znam da građanima nije lako i da mnogi od njih prijavljuju probleme, međutim, Odeljenje za vanredne situacije u Kraljevu mora da deluje u skladu sa pravilima i po prioritetima, istakao je Predrag Terzić, gradonačelnik Kraljeva.\nOn je apelovao na građane da imaju strpljenja i da će se ekipe Centra za vanredne situacije truditi da dođu do svakog građanina, ali da se jednostavno ne može sve rešiti odmah.\nSa druge strane, Kraljevčani kažu da pojedina naselja niko nije obišao, a kiša ne prestaje da pada.\nPrekid saobraćaja na putu Kragujevac-Kraljevo\nNa snazi je obustava saobraćaja na deonici Kraljevo - Kragujevac, kod mesta Milavčići, opština Kraljevo, zbog izlivanja vode na kolovoz usled većih padavina. Saobraćaj se preusmerava ...\nKraljevo: Izlili se potoci, voda ulazi u kuće\nU Kraljevu su se izlili potoci i kanali za odvodnjavanje, a u domaćinstva u pojedinim kraljevačkim selima ušla je voda, prenosi RTS. Voda je ušla u kuće u Sirči, Ribnici, Kovačima i ...\nVanredna situacija u 9 gradova i opština\nVanredna situacija proglašena je na teritoriji grada Kraljeva i opština Knić, Arilje, Lučani, zatim u Vrnjačkoj Banji, Tutinu, Trsteniku, Novom Pazaru i Sremskoj Mitrovici, navodi ...\nKnić: Voda sa izvorišta Ribeška glava nije za piće\nZbog zamućenja usled poplava voda sa izvorišta Ribeška glava nije za piće. Kada budu urađene hemijske analize potrošači koji se sa tog izvorišta snabdevaju vodom biće obavešteni ...\nSudbina Mesne zajednice 1. maj u Kragujevcu\nČeški noir za maratonsko gledanje: Pustinja\nSukob sindikata u Zastava oružju Kragujevac


Devizna štednja bivše SFRJ: Prijavite svoja potraživanja\nMinistarstvo finansija Srbije naglasilo je da će i nakon 6. marta građani moći da prijave svoja potraživanja.\nMinistarstvo finansija Srbije objavilo je da štediše banaka koji su do 27. aprila 1992. godine imali deviznu štednju u bankama na teritoriji bivše SFRJ mogu da prijave svoja potraživanja i posle 6. marta.\nMinistarstvo je pozvalo državljane bivših republika SFRJ koji su deviznu štednju položili kod banaka sa sedištem u Srbiji i njihovim filijalama na teritorijama bivših republika SFRJ. Poziv je upućen i državljanima Srbije koji su do tog dana deviznu štednju položili kod filijala banaka sa sedištem u Srbiji, a koje su se nalazile na tertorijama bivših repubika SFRJ.\nRok za slanje prijava potraživanja devizne štednje bio je 6. mart, al iz Ministarstva finansija Srbije napominju da je moguće prijaviti svoja potraživanja i nakon objavljenog datuma, a o njima će odlučivati Uprava za javni dug u roku od 120 dana od dana podnošenja prijave.\nUz prijavu devizni štediša treba da podnese overenu kopiju lične karte, original uverenja nadležnog organa o promeni prebivališta, original devizne štedne knjižice, izjavu da svoju štednju nije preneo na drugo lice, potvrdu nadležnog organa bivših republika SFRJ o tome da štediša nije ostvario svoje pravo po osnovu devizne štednje.


Evroliga 2019/20, 6. kolo: Crvena zvezda - Himki - Dan u Beogradu\nNaslovna » Izlasci » Sport » Evroliga 2019/20, 6. kolo: Crvena zvezda – Himki\nEvroliga 2019/20, 6. kolo: Crvena zvezda - Himki (foto: KK CZ)\nEvroliga 2019/20, 6. kolo: Crvena zvezda – Himki\nAh Neša 28. oktobar 2019. Sport Postavite komentar\nU 6. kolu ovogodišnje Evrolige, najprestižnijeg evropskog takmičenja, u Beogradu će biti odigrana utakmica Crvena zvezda – Himki.\nU Dvoranu „Aleksandar Nikolić“ stiže ruski tim koji predvodi reprezentativac Aleksej Šved i za koji od ove sezone nastupa i nekadašnji igrač crveno-belih Stefan Jović.\nUtakmica Crvena zvezda – Himki igraće se u četvrtak, 31. oktobra 2019. godine od 19.00.\nZbog zauzetosti Beogradske arene, crveno-beli će i ovu evroligašku utakmicu igrati manjoj, renoviranoj, dvorani „Aleksandar Nikolić“, a već narednog četvrtka, 7. novembra, Crvena zvezda će dočekati madridski Real upravo u Beogradskoj areni.\nUprava Crvene zvezde će i za utakmicu sa Himkijem pustiti u prodaju ograničen kontigent karata, koje će se prodavati od utorka (29. oktobar od 10.00) u svim poslovnicama Tickets.rs.\nCene pojedinačnih karata za utakmicu Crvena zvezda – Himki su sledeće: 1.000 RSD (tribine), 1.500 RSD (parteri), 2.000-3000 RSD (lože) i 5.000-20.000 RSD (počasna mesta).\nCrvena zvezda je na tabeli Evrolige trenutno na 13. mestu sa jednom pobedom i tri poraza. Pre meča u Beogradu protiv Himkija, crveno-beli će u Istanbulu igrati protiv ekipe Anadolu, u utorak, 29. oktobra. (danubeogradu.rs)\nTagovidvorana aleksandar nikolić evroliga himki izlasci kk crvena zvezda košarka sport\nPrethodni Vaše lice je naša briga – 22 Aesthetic Institute\nSledeći Četiri nagrade za Kreativni centar na ovogodišnjem Sajmu knjiga u Beogradu!


Dodik za RTS: Možemo mirno da se raziđemo ako se dogovorimo\n► Dodik za RTS: Možemo mirno da se raziđemo ako se dogovorimo\nPredsednik Republike Srpske (RS) Milorad Dodik izjavio je večeras, uoči proslave Dana RS 9. januara da je Bosna i Hercegovina zemlja koja nema šanse da uspe i da je rešenje u mirnom razlazu po entitetskim linijama.\nOn je za Radio televiziju Srbije rekao da sutra, na proslavi u Banjaluci, neće tržiti održavanje referenduma o tom pitanju dodavši da je održavanja referenduma "sasvim legitimno".\nUpitan gde vidi rešenje za tenzije na liniji Sarajevo - Banjaluka, Dodik je odgovorio: "U razlazu. Mirnom razlazu". "Ova Bosna je zemlja koja nema šanse da uspe. Mislim, to samo ovi idealisti koji dolaze sa strane i pokušavaju da naprave neki koncept od države. Po čemu BIH mora da bude? Zašto? U čemu je problem? Zašto to mora da bude?", upitao je Dodik.\nPrema njegovim rečima, najbolje rešenje za BIH je miran razlaz po entitetskim linijama.\n"Zasniva se (BIH) isključivo na idealizmu muslimana u BIH koji kao, navodno, hoće neku svoju veliku državu. Pa, nemaju šanse. Idealizam se odnosi na to da oni nama ne mogu da spreče ovde u Banjaluci ništa što mi želimo da obeležavamo", naveo je Dodik.\nOn je zapitao i "po čemu je to BIH, kao njihova država, muslimanska, ovde prisutna u Banjaluci".\n"Ni po čemu. Prema tome zašto bi se robovalo BIH? BIH ako ima pameti, a ja pokušavam da to bude dominantan naš proces, to je da se mirno raziđe na entitetskim linijama. Postavimo linije državne i na taj način, onaj, rešimo, a onda da se usmerimo na saradnju", dodao je Dodik.\nUpitan da li govori o novom referendumu, on je odgovorio: "Pa, ako se to dogovorimo sa ostalima da se mirno raziđemo. Pa, naravno može uvek. I referendum je dobra stvar".\nNa pitanje da li će da traži referendum, predsednik RS je odgovori da to sutra neće uraditi.\n"Sasvim je legitimno (održati referendum)... Mislim, sutra ne. Ali ovih dana, mi razmišljamo, naravno u ovoj godini. Mi želimo svake godine da održimo jedan referendum koji će nas približiti jačanju naših institucionalnih i državnih prava", rekao je on.\nMinistar spoljnih poslova Ivica Dačić i ministar evropskih i inostranih poslova Francuske Žan-Iv Le Drijan dogovorili su danas da Srbija i Francuska zajednički obeleže jubilej 100 godina...


PODVIG: "Paradu" u Nemačkoj gledalo više od 20.000 ljudi! - Telegraf.rs\n20/09/12 | 16:00\nPODVIG: "Paradu" u Nemačkoj gledalo više od 20.000 ljudi!\nSrđan Dragojević: "Ovo je veliki uspeh, ne samo za filmsku ekipu "Parade" već i za srpsku kinematografiju"\nFilm "Parada" Srđana Dragojevića postigao je veliki uspeh u nemačkim bioskopima. Samo u prvoj nedelji prikazivanja imao je 20.400 gledalaca, a mediji u Nemačkoj su se utrkivali u pohvalama na račun "Parade".\nFilm je startovao u nemačkim bioskopima sa 45 filmskih kopija, od kojih je većina sinhronizovana na nemački jezik. Samo u Berlinu publika može da pogleda "Paradu" u čak pet "art house“ bioskopa. Inače, dobrom početku distribucije filma prethodilo je jedanaest premijera u velikim gradovima Nemačke na kojima su pored reditelja Srđana Dragojevića prisustvovali i glumci Nikola Kojo i Miloš Samolov.\n- Jako mi je žao što se u našoj zemlji ništa ne prašta, a ponajmanje uspeh. Ono što je film "Parada“ doživeo na nemačkoj turneji može se samo nazvati ogromnim uspehom. Stojeće ovacije u skoro svim gradovima koje smo obišli, interesovanje za proces nastanka ovog filma, inteligentna pitanja, kako nemačke tako i naše publike, doprinele su da se sva trojica osetimo kao reprezentativci svoje zemlje koji su osvojili neki važan turnir ili uzeli neku medalju. Medijska pažnja koju je film izazvao, kritike koje smo dobili od najuglednijih časopisa, izazivala su u nama oprečna osećanja - od oduševljenja zbog ocene koju smo dobili, do tuge što se o tome u našoj zemlji ništa ne zna - rekao je Nikola Kojo.\nSrđan Dragojević smatra da je ovo veliki uspeh, ne samo za filmsku ekipu "Parade", već i za čitavu srpsku kinematografiju.\n- Iako su "Lepa sela” prodata u blizu trideset zemalja, "Rane“ u dvadeset, a "Parada“ već u dvadeset dve zemlje sveta, ipak osećam strah kako će ta "obična“, nefestivalska publika primiti moj film. Ipak, kada smo prve večeri od publike najpoznatijeg hamburškog "art house“ bioskopa "Abaton“, dobili stajaće ovacije, laknulo je i meni i Nikoli i Miši. Bili smo jako ponosni kada nam je vlasnik bioskopa, koji postoji od početka sedamdesetih godina, rekao da je ovo tek drugi slučaj ovacija u dugoj istoriji bioskopa - izjavio je Dragojević.\nU jutarnjem TV programu javnih servisa ARD i ZDF, dežurna filmska kritičarka je rekla da toplo preporučuje ovaj film uz koji se, kako kaže, "slatko nasmejala“ i "slatko isplakala“. Slično su o filmu govorile i njene kolege iz radio-programa. Magazin "Špigl“ za "Paradu“ kaže da predstavlja film o strukturnim promenama u Srbiji, društvu kome ratni veterani nisu više potrebni, pa su skliznuli nadole u socijalnoj hijerarhiji – što je sudbina koja je zadesila i glavnog junaka Limuna.\nNedeljnik "Fokus“ konstatuje da film možda nije po ukusu gledalaca u Evropi i SAD koji se osećaju obaveznim prema tamo uobičajenoj političkoj korektnosti, ali to nije loše po film, naprotiv. "Gledalac je suočen sa desetinama klišea, ne samo o homo i heteroseksualcima, već i o muškarcima i ženama, a pre svega o etničkim grupama na Balkanu. A onda se svima zbacuju maske i "Parada" se pretvara u manifest tolerancije: za ovaj film, svi su jednaki. To je u ambivalenciji ovog filma naivno, ali i pored toga, film staje na stranu potlačenih, prikazuje mačo-muškarce kao prikrivene homiće i na kraju se realistički pretvara u dramu", napisao je kritičar lista "Die Welt".


EK odobrila 6,9 miliona projektu Razvojnog fonda Vojvodine | Autonomija\nEK odobrila 6,9 miliona projektu Razvojnog fonda Vojvodine\nZa mala i srednja IT preduzeća za razvoj softvera za poljoprivredu\nEvropska komisija odobrila je 6,9 miliona evra projektu „Fraktals“ (Fractals) Razvojnog fonda Vojvodine, saopštio je danas predsednik Vlade Vojvodine Bojan Pajtić.\nReč je o sredstvima za finansiranje malih i srednjih preduzeća iz oblasti informacionih tehnologija za razvijanje aplikativnih softvera, koji bi se primenjivali u poljoprivredi, rekao je Pajtić na konferenciji za novinare.\nOd ukupnog iznosa, 5,5 miliona evra će Razvojni fond Vojvodine putem javnog konkursa plasirati neposrednim korisnicima: malim i srednjim preduzećima koja posluju u oblasti informacionih tehnologija namenjenih razvoju inovativnih rešenja, koja će se naći u poljoprivrednom sektoru.\n„Za nas u Vojvodini i Srbiji veoma je značajno što je Evropska unija odobrila Razvojnom fondu Vojvodine finansijski najveći projekat koji je upućen na teritoriju Srbije“, kazao je Bojan Pajtić.\nOcenio je da je projekat značajan za dve privredne grane u kojima Vojvodina ima komparativne prednosti i mogućnosti višestrukog razvoja: informatičke tehnologije i poljoprivreda.\nDodao je da se prvi put u 14 godina, od kada je započet proces pridruživanja Srbije EU, obezbeđuju sredstva jednoj instituciji da distribuira sredstva neposrednim korisnicima, što do sada nije bio slučaj u Srbiji.\n„Projekat je važan je i zbog toga što će omogućiti da 50 do 100 malih i srednjih preduzeća sa teritorije Vojvodine dobije od 50.000 do 150.000 evra za razvoj softvera, koji je namenjen unapređenju poljoprivrede“, naveo je Pajtić.\nDirektor Razvojnog fonda Vojvodine Goran Hodoba rekao je da za ta bespovratna sredstva kod Razvojnog fonda Vojvodine mogu konkurisati sve kompanije iz naše zemlje i Evrope, ali će krajnji korisnici biti poljoprivrednici u Vojvodini, koji će imati prilike da testiraju najnovija dostignuća iz IT sektora, kako bi unapredili svoju delatnost.\nRektor Univerziteta u Novom Sadu Miroslav Vesković rekao je da je projekat „Fraktals“ jedan je od najvećih projekata i u Evropi i svakako najveći projekat koji je Srbija dobila.\nPokrajinski sekretar za međuregionalnu saradnju i lokalnu samoupravu Branislav Bugarski izjavio je da je projekat „Fraktals“ rezultat velikih zalaganja Vlade Vojvodine i vojvođanske kancelarije u Briselu.


Moderni sojevi gripa potencijalno potomci gripa sa početka 20. vijeka — Radio Velkaton : Radio Velkaton\n17. Maja. 2022. Zanimljivosti\nModerni sojevi gripa potencijalno potomci gripa sa početka 20. vijeka\nVirus sezonskg gripa H1N1 mogao bi da bude direktni potomak soja gripe iz 1918. koji je izazvao pandemiju, prema rezultatima nove studije koja baca više svijetla na evoluciju virusa.\nU okviru istraživanja čiji su rezultati objavljeni u časopisu „Nature Communications“, naučnici su proučavali genome uzoraka virusa prikupljenih u Evropi tokom pandemije 1918. godine, koja je u svijetu odnijela između 50 i 100 miliona života.\nIstorijski medicinski zapisi upućuju na to da je pandemija dostigla vrhunac u jesen 1918. i da je trajala do zime 1919. godine, piše Independent.\nAli naučnici, među njima i oni sa Instituta Robert Koh u Nemačkoj, rekli su da je tek tridesetih godina prošlog veka potvrđeno da je riječ o bolesti virusnog porekla.\nPozivajući se na prethodna istraživanja, rekli su da je virus koji je prouzrokovao pandemiju virusa gripe A (IAV) podtipa H1N1, nazvan tako na osnovu dva proteina na površini virusa gripe, hemaglutinina (H) i neuraminidaze (N).\nS obzirom na rijetka sekvencioniranja virusa u tom periodu, naučnici smatraju da je genomska analiza virusa iz 1918. bila komplikovana.\nU novoj studiji naučnici su analizirali 13 uzoraka pluća različitih pojedinaca, koji se čuvaju u istorijskoj arhivi muzeja u Nemačkoj i Austriji, a prikupljeni su između 1901. i 1931. godine.\nAnaliza je uključivala i šest uzoraka prikupljenih 1918. i 1919., a njom su naučnici uspeli da sekvencioniraju dva delimična genoma prikupljena u Berlinu u junu 1918. i potpuni genom prikupljen u Minhenu 1918. godine.\nZaključili su da je genomska raznolikost uzoraka u skladu sa kombinacijom lokalnog prenosa virusa, kao i prenosa na velike udaljenosti.\nUpoređivanjem genoma prije i nakon vrhunca pandemije, naučnici su ustanovili da postoji varijacija u genu nukleoproteina, koji je povezan sa otpornošću na antivirusne odgovore i mogao je da omogući prilagođavanje virusa na ljudski organizam.\nNjihovi nalazi zasnivaju se na analizi molekularne evolucije virusa i ukazuju na to da bi svi genomski segmenti modernog sezonskog gripa H1N1 mogli direktno da potiču od početnog pandemijskog soja iz 1918. godine.


U subotu će na stadionu lokalnog fudbalskog kluba Radnički u Dalju u 15 časova i 30 minuta otpočeti ovaj duel na kome se očekuju pune tribine, veliki broj ljudi iz javnog života. Dolazak su najavili predsednik Osiječko-baranjske županije, gradonačelnik Osijeka, predsednik opštine Vrbas, konzul Srbije u Hrvatskoj, a postoji mogućnost i dolaska američkog ambasadora u Hrvatskoj koji je veliki ljubitelj ovog sporta i voljan je da u zemlji naših zapadnih komšija pomogne njegov razvoj. U ime opštine Kikinda utakmici će prisustvovati pomoćnica predsednika opštine, kao i sekretarka Kancelararije za mlade u Kikindi.\nEkipa Mamuta debitovala je ovog proleća u Superligi koju organizuje Srpska asocijacija američkog fudbala kao najmlađi učesnik, a zaslužna je što je u Kikindi minulog vikenda odigran prvi meč ovog sporta. Nešto iskusniji Spartanci iz Subotice slavili su tada pobedu od 13:34.


Republika / ZORANA MIHAJLOVIĆ: Imaju pravo da ponovo ispitaju slučaj "Vulin"\nčetvrtak, 28. 9. 2017.| 13:18\nPotpredsednica Vlade Srbije Zorana Mihajlović izjavila je da mediji imaju pravo da tragaju za odgovorima koji su od interesa za javnost i da nadležni organi, ako je potrebno, ponovo ispitaju slučaj "Vulin", a iz stranke ministra Aleksandra Vulina Pokreta socijalista poručuju da Mihajlovićevoj, ne samo zbog te izjave, nije mesto u Vladi.\nZorana Mihajlović o pitanju Vulina i napada na novinare\n- Mediji imaju pravo da tragaju za odgovorima koji su od interesa za javnost, da istražuju kretanje novca, načine finansiranja stranaka i političara, ali i nevladinih organizacija i udruženja građhana - rekla je Mihajlovićeva za KRIK.\n- Nedopustivo je da bilo ko vređa, kleveće, ponižava i fizički napada urednike i novinare - rekla je Mihajlovićeva i dodala da nije bitno da li je u pitanju verbalni napad na novinare KRIK-a ili fizički napad na novinarke Pinka i ekipu RTS-a jer su napadi usledili samo zato što su novinari radili svoj posao.\nMIHAJLOVIĆ: Dosta sa adresama bez broja\nOVO JE NAJVEĆI MEDIJSKI MANIPULATOR NA BALKANU\nKako se navodi na sajtu KRIK-a, Mihajlovićeva je rekla i da, ukoliko je potrebno, nadležni treba ponovo da ispitaju slučaj "Vulin".\n- Potpuno sam saglasna sa predlogom predsednika Aleksandra Vučića da nadležne agencije ispitaju sve što je potrebno u skladu sa zakonom - prenosi KRIK reči potpredsednice Vlade Srbije.\nNa taj stav Mihajlovićeve oglasila se stranka ministra Vulina ocenom da se potpredsednica Vlade, "kao i uvek kada misli da će dobiti naklonost medija i stranaca sa kojima slavi slave, pridruži njihovoj hajci".\n- Još jednom će Zorana Mihajlović dokazati da je spremna na sve samo da niko ništa ne pita ni o njoj ni o njenim stanovima, upotrebi Vladinih kartica, skupocenom vešu, luksuznim odmorima na Sardiniji - navedeno je u saopštenju PS.\n- Jednom će napasti patrijarha, drugi put kineske investitore, a uvek se obrušiti na Ruse i kada god može na nas i našeg predsednika. Nedopustivo je da je Mihajlovićeva bila jedini potpredsednik u Vladi Srbije, koji je glasao da prihvatimo rezoluciju po kojoj su Srbi genocidan narod i krivi za genocid u Srebrenici - poslanica PS Ana Karadžić u izjavi dostavljenoj medijima.\nPrema njenim rečima, "nedopustivo je bilo i tada i sada što je (Mihajlović) ostala u Vladi Srbije, a misli da su Srbi genocidan narod".\nAko je neko i sumnjao odakle i zašto dolaze laži i napadi na Aleksandra Vulina, sada više nema sumnje, zaključuje Karadžićeva.\nInače, deo medija se bavi poreklom novca kojim je ministar Vulin svojevremeno dok je bio poslanik kupio stan.\nSrbija Aleksandar Vučić Aleksandar Vulin Pink Zorana Mihajlović RTS Vlada Mediji Vlada Srbije Skupština Novinari Novinarke Krik Ana Karadžić


FOTO: Radnički u prijateljskom susretu remizirao sa tojšićkom Slogom – Zona047\nobjavio\tZona047.ba\t18. Februara, 2017.\t2230\tpregleda\nFOTO: Radnički u prijateljskom susretu remizirao sa tojšićkom Slogom\nFudbaleri Radničkog Lukavac i Sloge iz Tojšića odigrali su zanimljiv prijateljski susret na Modracu.\nSusret je završio rezultatom 3:3, iako su Lukavčani do 70. minute susreta imali prednost od 3:0. Aljukić, Kasumović i Udovčić bili su strijelci za Radnički, dok je dva puta za Slogu mrežu proitvnika pogađao Fejzić, a u listu strijelaca upisao se i Hodžić.\nInače, Radnički se sprema za nastavak sezone u Prvoj ligi FBiH, gdje će imati zadatak da sačuvaju prvoligaški status, dok je Sloga član Druge lige FBiH- grupa jug, a Tojšićani će pokušati ostvariti promociju u veći rang takmičenja.\nFudbaleri Radničkog sutra igraju posljednu pripremnu utakmicu protiv kantonalnog prvoligaša ekipe Mladosti iz Puračića. Susret se igra u Modracu, sa početkom u 15:00h.


Vojvodina se upoznala sa novim Adobe Creative Suite 5 Vojvodina se upoznala sa novim Adobe Creative Suite 5 – Personal magazin\nU sredu 28. aprila, na restoranu Parobrod, Vojvođanima je predstavljena najnovija verzija Adobe paketa – Adobe Creative Suite 5, u organizaciji kompanije Smart d.o.o. uz podršku firme HSM Informatika iz Beograda i kompanije Adobe.\nSoftver Adobe CS5 obezbeđuje prednost korisnicima da kroz upotrebu raznih kreativnih alata stvaraju bogat sadržaj za praktično bilo koji medij. Pripada familiji softverskih proizvoda za štampu, web, interaktivne aplikacije, video, audio i mobilne uređaje.\nPredstavnik kompanije Adobe, Mirko Ledić, Channel Sales Manager za Adobe Adriatic & Hungary, predstavio je planove razvoja kompanije Adobe prisutnim učesnicima prezentacije.\nDok je Zoran Imširagić, sertifikovani Adobe prezenter prikazao neke od 250 novina i poboljšanja koje Adobe CS5 donosi. Kroz praktične i kratke prikaze poboljšanja paketa, gdin Imširagić je predstavio Dreamweaver, Flash, Flash Catalyst, Illustrator, InDesign i popularni Photoshop, kao sastavne delove Adobe CS5 paketa.\nTokom prezentacije najaktivnijim učesnicima, kompanija Smart d.o.o. je podelila vaučere za besplatno učešće na jednodnevnoj Adobe CS5 radionici i kvalitetno vino iz Sremskih Karlovaca. Dok je po završetku prezentacije, kompanija Adobe podelila vredne nagrade za najbržeg učesnika nagradnog kviza i najsretnijeg učesnika koji je izvučen. Sretni dobitnici vrednih Adobe licenci su:\nAdobe CS5 Design Standard – gdin Dragan Gajger, Štamparije Stojkov d.o.o., Novi Sad i\nPhotoshop CS5 – gdin Aleksandar Rašin, PD RB Kolubara, Lazarevac\nVojvodina se upoznala sa novim Adobe Creative Suite 5 was last modified: April 29th, 2010 by Redakcija\nAdobeAdobe Creative Suite 5Adobe CS 5Adobe CS5DreamweaverFlashFlash CatalystIllustratorInDesignPhotoshopSmartVojvodina


CIPRASOVA GENERALKA: Premijer Grčke izveo ograničenu rekonstrukciju vlade - Informer\nBeta | 04. 11. 2016.\nPremijer Grčke Aleksis Cipras izveo je u petak uveče ograničenu rekonstrukciju svoje vlade da bi udovoljio stranim poveriocima i povećao rejting kod kuće gde mu, po anketama opada podrška posle godinu dana na vlasti\nMinistar finansija ostaje Euklid Cakalotos, glavni pregovarač sa EU i MMF, a ostaju i ministri spoljnih poslova - Nikos Kocias i odbrane - Panos Kamenos.\nDok poverioci Grčke traže da se ubrza prodaja državne imovine privatnim investitorima, Cipras je uveo u Vladu, kao državnog sekretara za privredu, bivšeg šefa Grčke agencije za privatizaciju Stergiosa Piciorlasa.\nDrugi ključni ekonomski portfoliji - privreda i rad, menjaju ruke, ali bez očekivane promene političke linije.\nNa meti javnosti zbog nepopularne reforme penzijskog sistema koju je izveo proletos, Jorgos Katrugalos prešao je s mesta ministra za rad za pomoćnog ministra za evropske poslove.\nNjegovo mesto je preuzela njegova bliska saradnica, Efi Ahcioglu koja će pregovarati s poveriocima o reformi tržišta rada.\nOd nekoliko novajlija u obnovljenom timu, levičarski ekonomista Dimitris Papadimitriu je u Ministarstvu ekonomije naslednik Jorgosa Statakisa kome je dodeljen portfolio ekologije i energetike.\nVrlo kritikovan zbog privatizacije, ministar Panajotis Skurletis prešao je na mesto ministra unutrašnjih poslova.\nVeliki gubitnik u rekonstrukciji je Nikos Filis, jedan od starih funkcionera vladajuće radikalno levičarske SIRIZE, koji je izgubio mesto ministra prosvete i verskih pitanja pošto se sukobio s uticajnom Pravoslavnom crkvom.\nMesecima na prvoj liniji fronta priliva migranata, Janis Muzalas je podigao rang i došao na čelo novog Ministarstva za migracionu politiku, čime se iz te oblasti eliminiše kritikovano Ministarstvo unutrašnjih poslova.\nDesna ruka Ciprasa i bivši državni ministar Nikos Papas dobio je novo Ministarstvo za digitalnu politiku i medije, uprkos tome što je grčko pravosuđe proteklih dana poništilo reformu audiovizuelnog sektora za koju je on bio lično nadležan.\nMediji su poslednjih dana spekulisali o mogućem otvaranju prema socijaldemokratskim ličnostima, ili o podmlađivanju tima, ali izgleda da su prevladali potreba Ciprasa da održi ravnotežu unutar svoje stranke i balans sa svojim koalicionim saveznikom na vlasti, strankom nacionalističke desnice ANEL.\nGlavna opoziciona stranka, konzervativna Nova demokratija, odmah je ismejala rekonstrukciju Vlade, nazivajući je "redizajn-reciklažnom".\nNa vlasti od oktobra 2015, odlazeći tim je izgubio popularnost jer je morao da sprovodi politiku štednje koju su nametnuli inostrani kreditori. SIRIZA po nedavnim anketama zaostaje 5-10 odsto za Novom demokratijom.\nAleksis Cipras Grčka Vlada Siriza prekrajanje


Treba zatvoriti celu vladu i krizni štab, prestanite više da nas trujete prskanje iz vazduha, svim TV isto uvesti skraćeno radno vreme do 17h , kazniti ih novčano ako propagiraju vakcinaciju i koronu i sve izdavačke kuće. Više niko živ ne veruje ovim političarima ni kriznom štabu\nZatvoriti sve lokale i kafice koje nemaji opreme protiv korone... kad se šeta ulicom kafici krcati jedan do drugog... kazniti te ljude a ne policija da stoji i gleda !! Nije nama potreban policijski čas uopste.. ko se ne drzi mera novcana kazna ko nema da plati robija na 3 meseca\nPosto ste otvorili toliko kovid bolnica, dali ste neku od njih namenili najmladjim osnovcima. Oni su mali nemogu na odelenje sa starim pacijentima, ili ih pustate niz vodu posto je ocigledno da oni ne interesuju nikoga. Sram da vas bude sta nam radite sa decom.\nAko bude opet zatvaranje dali ce biti jednokratna pomoc za ostale građane\nAko bude opet zatvaranje dali ce Gradjaini opet dobiti neku pomoć od države\nkad ce niratorijum na kredite , ljudima bi znacilo da se prezivi ova situacija\n"BIĆEMO NAJBOLJI U EVROPI" Vučić: Dobro stojimo, uprkos epidemiji imaćemo rast\n"IMAMO MNOGO PROBLEMA" Vučić posle sastanka sa direktorima i ministrima: Imamo probleme i na pruzi Beograd-Novi Sad


Konstituisane opštine na severu Kosova\nNa severu Kosova kasno sinoch održane su svečane sednice na kojima su odbornici i većina gradonačelnika potpisali svečane izjave i stupili na dužnost. Odbornici i gradonačelnici svečane izjave potpisali su u prostorijama u kojima nije bilo državnih obeležja, kao ni na izjavama koje su potpisali.\nCeremonija potpisivanja svečanih izjava u sve četiri opštine - Severna Mitrovica, Zvečan, Zubin Potok i Leposavić obavljena je iza zatvorenih vrata.\nNakon celodnevnih konsultacija izabranih gradonačelnika sa predstavnicima EU na Kosovu kasno u subotu uveče su održane sednice skupština četiri opštine. Dogovoreno je da odbornici i gradonačelnici potpišu izjave po pravilima lokalne samouprave i prema Briselskom sporazumu\nGradonačelnik Severne Mitrovice Krstimir Pantić, koji je ranije u subotu podneo ostavku na mesto zamenika direktora Kancelarije za Kosovo u Vladi Srbije, nije potpisao svečanu izjavu, ali to nisu učinili ni neki od odbornika u opštini Severna Mitrovica.\nOn je dodao da će o ostavci u ponedeljak obavestiti pisanim putem i premijera i prvog potpredsednika vlade Ivicu Dačića i Aleksandra Vučića.\nPantić u saopštenju za javnost navodi da se, nakon najnovijih dešavanja oko konstituisanja skupština opština na severu Kosova i, kako kaže, opstrukcija koje dolaze, ne samo iz Prištine, nego i iz Brisela, obraća javnosti želeći da ukaže na činjenice koje su bitne, a koje "ni na koji način ne smeju biti sakrivene".\nPantić ističe da su izbori održani na Kosovu, "a koji su navodno bili statusno neutralni i u organizaciji OEBS-a, bili jedna velika prevara od strane međunarodne zajednice" i dodaje da je na izbornom materijalu nakon što je predat, nalepljen grb Kosova i natpis Republika Kosovo, pa da je na taj način prekršen jedan od osnovnih principa delovanja te misije.\n"Tim činom su direktno priznali Kosovo kao nezavisnu državu, iako Kosovo nije, niti može postati članica te iste Misije", rekao je on.\nPrema njegovim rečima, od predstavnika EU stižu "nepristojne ponude" koje se odnose na formiranje skupština opština na severu Kosova a čak je "ponuđen predlog po principu uzmi ili ostavi, a koji vređa zdrav razum i naše dostojanstvo".\nNa kraju saopštenja Pantić je rekao da, ne želeći da svojim delovanjem nanosi štetu vladi i građanima Srbije, podnosi ostavku na mesto zamenika direktora Kancelarije za Kosovo .\nJedan od odbornika koji je sinoć u Zvečanu potpisao svečanu izjavu Nebojša Vlajić izjavio je da su on i njegove kolege odbornici kao i gradonačelnik Vučina Janković dali svečane izjave i time stupili na duznost.\nNa pitanje da li je na izjavama koje su potpisali bilo obeležja državnosti Kosova, Vlajić je kazao da nije bilo nikakvih obeležja, ali da je gornji deo izjave bio prelepljen nalepnicom ispod koje nije bilo moguće videti šta se nalazi.\n"Ta nalepnica je bila jaka, ja sam pokušao da je skinem, ali bez ostećenja to nije bilo moguće. Ja smatram da je izjava bila statusno neutralna", rekao je Vlajić.\nCeo proces održavanja svečanih sednica u četiri opštine posmatrali su predstavnici Kancelarije EU na Kosovu, OEBS-a, i kosovskog ministarstva za lokalnu samoupravu koji će oceniti zakonitost postupka.\nSvečane sednice održane su posle celodnevnih konsultacija predstavnika Srba i predstavnika Kancelarije EU na Kosovu.


Fakat je vakat za mlade i jaču podršku omladinskom sektoru u BiH - Institut za razvoj mladih KULT\nFakat je vakat za mlade i jaču podršku omladinskom sektoru u BiH\nOmladinske organizacije i organizacije koje rade sa mladima u BiH su na poziv Vijeća mladih Federacije Bosne i Hercegovine, Omladinskog savjeta Republike Srpske i Vijeća/savjeta mladih Brčko distrikta BiH predstavile potrebe omladinskog sektora u BiH ka međunarodnoj zajednici.\nDogađaj koji je organizovan sa ciljem da se predstave rezultati zajedničkog rada krovnih organizacija za mlade u BiH u sklopu inicijative Fakat je vakat za mlade bio je povod da se ukaže i na potrebe omladinskih organizacija i mladih.\nInstitut za razvoj mladih KULT je predstavio preliminarne podatke istraživanja o položaju i potrebama mladih u BiH, a koji su bili povod za zajedničko planiranje aktivnosti od strane omladinskih organizacija za naredni period. Posebno je naglašeno da omladinski sektor treba jasnije izvještavati o postignutim rezultatima, a kako bi javnost mogla razumjeti koliko je važan rad sa mladima.\nNa događaju su dodijeljene i nagrade lokalnim zajednicama, liderima, koje provode kvalitetne programe za mlade. Lukavac - lider u oblasti podrške omladinskom aktivizmu i organizovanju mladih, Jablanica - lider u oblasti obezbjeđivanja prostora za mlade i rad sa mladima, Ilidža – lider u oblasti lokalnih politika za mlade, Prijedor – lider u podršci razvoja potencijala mladih, Centar Sarajevo – lider u oblasti zapošljavanja mladih.\nPredstavnici Instituta su na radnom sastanku sa predstavnicima zajednica istakli važnost kreiranja strateškog plana djelovanja prema mladima, kvalitetnih politika kao i saradnje institucija vlasti i omladinskog sektora.\nFakat je vakat za mlade i jaču podršku omladinskom sektoru u BiH je poruka koja je obilježila inicijativu Fakat je vakat za mlade koju je u proteklim mjesecima podržavao USAID, IOM i BHRI program.